Zbog klimatskih promjena: BiH od UN-a dobija 3,8 miliona KM pomoći - Impuls\nObjavljeno: Subota, 17 Mart 2018 09:17\nZeleni klimatski fond (GCF) odobrio je za BiH bespovratna sredstva u iznosu od 2,4 miliona dolara, ili 3,8 miliona KM, za izradu sektorskih strategija adaptacije na klimatske promjene u naredne tri godine - potvrdili su u srijedu predstavnici UNDP-a na sastanku s ministricom za prostorno uređenje, građevinarstvo i ekologiju RS Srebrenkom Golić.\nRiječ je o sredstvima o kojima je Golić, kao kontakt osoba za Okvirnu konvenciju UN-a o klimatskim promjenama za BiH, pregovarala na Konferenciji stranaka Okvirne konvencije UN o klimatskim promjenama, koja je održana u novembru prošle godine u Bonu.\nRegionalna savjetnica UNDP-a sa sjedištem u Istanbulu Natalija Olofinskaja je istakla da je odobravanje bespovratnih sredstava Zelenog klimatskog fonda za još jedan projekat, osim sredstava koja su dodijeljena za projekat energetske efikasnosti 2017. godine, veliki uspjeh i rezultat dobre saradnje između ovog ministarstva i UNDP.\nNa sastanku je dogovoreno da Ministarstvo za prostorno uređenje, građevinarstvo i ekologiju Republike Srpske, kao kontakt institucija za Okvirnu konvenciju UN-a o klimatskim promjenama za BiH, i UNDP zajednički rade na pripremi još jednog projektnog prijedloga, koji će se odnositi na unapređenje otpornosti na ekstremne događaje prouzrokovane klimatskim promjenama.\nSa prijedlogom projekta će se aplicirati kod Zelenog klimatskog fonda za bespovratna sredstva u iznosu od 10-15 miliona dolara, saopšteno je iz Ministarstva za prostorno uređenje, građevinarstvo i ekologiju.\nGolić je rekla da su ekstremni klimatski događaji, poput poplava i suša sve češći u Republici Srpskoj i BiH i podsjetila da je samo u zadnjih 10 godina zabilježeno pet devastirajućih poplavnih događaja, kao i da je posljednja poplava, iz 2014. prouzrokovala, na prostoru cijele BiH štetu od 4 milijarde KM ili 15 odsto BDP, i što je najtragičnije - ljudske žrtve.\n"Promjene temperature nose sa sobom i promjene rasporeda padavina, što znači da se ubuduće može očekivati češća pojava ekstremnih poplavnih događaja. Ovaj projekat će omogućiti da se ove pojave adekvatno prate, te da se na osnovu pravih informacija realizuju adekvatne mjere prilagođavanja ekstremnim poplavnim događajima, te da se smanje štete u sektorima najosjetljivijim na poplave, kao što su poljoprivreda i hidroenergetski sektor", rekla je Golićeva.


Vlada KS je na današnjoj sjednici zadužila Zavod za izgradnju KS da odmah pristupi realizaciji ovog projekta u najkraćim mogućim rokovima\nData saglasnost i za radove na adaptaciji objekta\nPodsjećamo da je Vlada Federacije BiH svojom ranijom odlukom dala na korištenje Zavod za javno zdravstvo Kantona Sarajevo objekt bivšeg Armijskog medicinskog centra, u krugu Opće bolnice "Prim. Dr Abdulah Nakaš".\nRanijim zaključkom Vlada KS je 14. jula prihvatila inicijativa Zavod za javno zdravstvo KS za izdvajanje sredstava iz budžeta Kantona Sarajevo za prvu fazu rekonstrukcije i adaptacije prostorija ovog objekta u iznosu od 159.202 KM.\nNavedena sredstva preraspodjelom su dodijeljena Ministarstvu zdravstva KS iz donacija fizičkih i pravnih lica uplaćenih na budžetsku liniju budžeta Kantona Sarajevo za 2020. za posebne namjene u svrhu borbe protiv COVID-19.\nVlada KS je na današnjoj sjednici zadužila Zavod za izgradnju KS da odmah pristupi realizaciji ovog projekta u najkraćim mogućim rokovima, te da zajedno sa Ministarstvo zdravstva KS i Zavodom u najkraćem roku pripreme realizaciju druge faze ovog projekta koja podrazumijeva unutrašnje radove i opremanje, kako bi ovi procesi tekli paralelno, s ciljem što bržeg privođenja planiranoj namjeni ovog objekta.\nVlada Kantona Sarajevo Vlada FBiH Opća bolnica "Prim dr. Abdulah Nakaš"\nVlada KS utvrdila izmjene i dopune zakona o obrazovanju


Uspešnost kompanija ne zavisi samo od ličnih zalaganja zaposlenih već i od sposobnosti lidera da ih svojim entuzijazmom usmeri, motiviše i ohrabri da preuzmu inicijativu i postignu rezultate.\nLideri igraju veliku ulogu u tome da li će se zaposleni osećati cenjeno i korisno, ili će usled nedostatka uvažavanja vrlo brzo karijeru nastaviti na drugom mestu. Evo kakva ponašanja karakterišu nekvalitetne lidere.\nZaposlene posmatraju kao brojeve\nLoši lideri zaposlene doživljavaju kao sredstvo za sticanje profita, ali i kao izvor troškova. Čak i kada oni uspeju da ostvare i nadmaše očekivane ciljeve i rezultate, fokus je i dalje na rashodima koje predstavljaju za firmu. Kod zaposlenih ne stvaraju osećaj pripadnosti timu kojem doprinose, već ih tretiraju kao pozicije i zanimanja koja su lako zamenljiva.\nNe priznaju njihove uspehe\nNagrađivanje produktivnosti zaposlenih je vrlo značajna funkcija upravljanja kadrovima i ono ne mora da bude isključivo kroz materijalne stimulacije. Loši lideri nisu svesni da je najbolji način da steknu privrženost zaposlenih taj da im pokažu kako vrednuju njihov trud i dostignuća. Zaposleni koji se oseća kao deo tima biće motivisaniji i spremniji da uradi čak i više nego što se od njega traži.\nNe omogućavaju im pravo glasa\nIako postoje odluke koje su isključivo u nadležnosti zaposlenih na visokim pozicijama i sa izuzetnim kvalifikacijama, postoje i one koje se tiču svih, bez obzira na poziciju. Loši lideri ne uvažavaju mišljenja i ne oslanjaju se na predloge drugih, niti žele da vode grupnu diskusiju. Zaposleni nemaju priliku da iznesu svoje ideje i učestvuju u planiranju, a time se guši njihova inovativnost i želja za učenjem novih stvari.\nNarcisoidni šefovi nisu loši samo po podređene već i po celu organizaciju. Sebe doživljavaju kao vođe bez greške dok rad i kvalifikacije ostalih nipodaštavaju. Ne žele ni da razmotre predloge i potrebe zaposlenih jer smatraju da oni nisu dorasli njihovoj veličini. Ako dođe do sukoba mišljenja, stvar postaje lična – bilo kakvo protivrečenje shvataju kao direktan napad na njihove veštine i kompetentnost.\nNe komuniciraju dovoljno\nZaposleni nekada ne znaju šta se od njih očekuje i kolika je sloboda njihovog delovanja usled nedostatka povratnih informacija od strane nadređenih. Ukoliko im se jasno ne predoči politika kompanije i omogući adekvatna obuka za posao, oni ne mogu da donesu ispravne odluke i preuzmu inicijativu. Loši lideri uskraćuju zaposlene za informacije, a smatraju ih krivima kada se to odrazi na posao, ne uzimajući u obzir sopstvene propuste.


Švajcarska ambasada reagovala na izjavu Vučića o Račku • RTK\nŠvajcarska ambasada reagovala na izjavu Vučića o Račku\nŠvajcarska ambasada na Kosovu reagovala je na izjavu predsednika Srbije Aleksandra Vučića, koji je, govoreći o osudi bivšeg ministra Ivana Todosijevića, masakr u Račku nazvao izmišljotinom insceniranom od strane Vilijema Vokera, piše Gazeta Ekspres.\nIz Švajcarske ambasade navode da je u postkonfliktnim društvima od suštinske važnosti pomiriti se sa prošlošću.\n“Važan deo toga je prepoznavanje žrtava i osuda počinjenih zločina. Utvrđivanje činjenica i otkrivanje istine o prošlim događajima preduslov su za smisleno i trajno pomirenje. Izjave o sukobima treba da se zasnivaju na činjenicama i pokazuju poštovanje prema žrtvama i njihovim porodicama. Revanšizmu i negiranju ratnih zločina mora se suprotstaviti, posebno kada su u pitanju predstavnici državnih institucija”, navodi se u saopštenju.\nKako navodi Gazeta Expres, Švajcarska ambasada na Kosovu i Kosovski centar za humanitarno pravo podržavaju snažne i nedvosmislene osude izjave predsednika Srbije Aleksandra Vučića u kojima se negira zločin u Račku.\nAPK: Imovinu prijavilo 98% visokih javnih službenika


Bosić: Ne idem kod Dodika, ali poštovat ćemo stav RS-a o SSP-u\nPredsjednik SDS-a Mladen Bosić izjavio je danas u Bijeljini da očekuje da se vlast RS-a izjasni da li je za interese RS-a prihvatljiva adaptacija Sporazuma o stabilizaciji i pridruživanju (SSP) BiH s EU, a predstavnici tog entiteta u zajedničkim organima u Sarajevu će stati iza te odluke, bez obzira kakva bude.\n-Tražimo da RS da svoje mišljenje, a naša obaveza je da to mišljenje zastupamo i bude ispoštovano, a sve u skladu s mehanizmom koordinacije – rekao je Bosić na pres-konferenicji, nakon sjednice Glavnog odbora SDS-a.\nBosić je rekao da danas neće ići na sastanak koji Dodik sazvao kako bi zvaničnici tog entiteta zauzeli stav o predloženoj adaptaciji SSP-a, uoči sjednice Predsjedništva BiH, 27.juna, ali da će poštovati stav koji bude dogovoren.\nLider SDS-a tvrdi i da im je poznato „da su prije izvjesnog vremena Dodik i predsjednik HDZ-a Dragan Čović bili kod ministra vanjskih poslova Slovačke Miroslava Lajčaka i da su obećali da će prihvatiti SSP“.\n-Sada je izgleda neka nova situacija. Očekujemo da se izjasne, bez obzira šta pričaju strancima i domaćoj javnosti, a mi ćemo podržati odluku kakva god ona bude – dodao je.\nKada je u pitanju popis stanovništva u BiH, zatražio je odgovor od Zavoda za statistiku RS-a zašto se više ne primjenjuju softverske šifre za pristup podacima.\n-Igleda su oni tu mogućnost kontrole procesa ispustili iz ruku i da više uopšte ne raspolažu s mogućnosti kontrole nad materijalom iz RS-a, za koji su bili zaduženi – ustvrdio je Bosić navodeći da treba da se utvrdi ko je odgovoran zašto je RS došla u takvu situaciju.\nNa sjednici Glavnog odbora je konstatirano da SDS očekuje „izuzetno“ dobar rezultat na lokalnim oktobarskim izborima.\n-Svjesni smo da naši politički potivnici, predviđeni SNSD-om, na sve načine pokušavaju da poprave izborni debakl koji su imali na prošlim izborima – rekao je Bosić ističići da je SDS siguran u pobjedu u Bijeljini, Doboju, Istočnom Sarajevu, a da je uvjeren i u pobjedu zajedničkog kandidata Saveza za promjene u Banjoj Luci.\nBosić: Sjednica Doma naroda pokazala da je BiH u političkoj blokadi koja će trajati do izbora\nBosić: Sjednica Doma naroda zavaravanje javnosti da se nešto radi


Sud u Bijeljini odgovorio na zahtjev zaposlenih u “Žitoprometu”: Uplata depozita do kraja mjeseca @ InfoBijeljina \nRadnici bijeljinskog “Žitoprometa” do kraja mjeseca treba da uplate 5.000 KM sudskog depozita da bi bio pokrenut predstečajni postupak, dok većinski vlasnik tog preduzeća Slobodan Pavlović obećava dolazak inostranih partnera i pokretanje pogona.\nPredsjednik sindikata "Žitoprometa" Dušan Tomić potvrdio je juče za "Glas Srpske" da je Okružni privredni sud u Bijeljini odgovorio na zahtjev za pokretanje stečaja u tom nekadašnjem privrednom gigantu.\n- Ostavljen nam je rok do 30. jula da uplatimo taj iznos na račun suda. Svi radnici će se danas okupiti u krugu preduzeća da vidimo kako ćemo obezbijediti potreban novac - rekao je Tomić, naglasivši da će pomoć tražiti od lokalne i republičke vlasti.\nAdvokat Miloš Stevanović istakao je da Advokatska kancelarija "Stevanović" zastupa 120 radnika "Žitoprometa" u svim postupcima pred nadležnim sudom da bi naplatili svoja potraživanja.\n- Sindikat će obezbijediti novac za uplatu sudskog depozita, a i mi ćemo finansijski pomoći ukoliko zatreba. I dalje smo otvoreni za dogovore, ukoliko Pavlović ima način da pokrene preduzeće. Nekoliko investitora se javljalo i njemu i nama, ali on jednostavno nije našao interes u tome da se dogovori o saradnji i zbog toga insistiramo na otvaranju stečaja - rekao je Stevanović, naglasivši da radnicima nije u cilju da kompanija bude rasparčana i parcijalno prodavana, već da počne normalno da radi. On je dodao da će stečajni postupak biti finansiran iz stečajne mase, koja je nekoliko puta veća od ukupnog duga.\n- Prema podacima koje smo dobili iz knjigovodstva preduzeća ukupna imovina "Žitoprometa" procjenjuje se na 17 miliona maraka, dok je iznos duga prema radnicima, bankama i dobavljačima oko pet miliona maraka. Trenutna blokada na računu preduzeća je oko 1,8 miliona KM - pojasnio je Stevanović.\nPavlović ipak ne odustaje od ideje da će uskoro pronaći partnera i to propalo preduzeće dići na noge. - Pregovaram sa jednim partnerom iz Amerike koji bi u nedjelju trebalo da dođe da razgovaramo. On ima namjeru da investira u "Žitopromet" i već je uplatio novac u "Pavlović banku" - rekao je Pavlović.\nDušan Tomić je istakao da je Slobodan Pavlović već 17 godina većinski vlasnik "Žitoprometa", te da je u prvih 15 godina sve funkcionisalo kako treba. Međutim, onda su polako počeli da se javljaju problemi, a dugovi prema radnicima da se gomilaju. Tomić kaže da im nije uplaćeno 11 plata, kao ni doprinosi.


Energoinvest d.d. Sarajevo je sa kompanijom Tevel d.o.o. iz Slovenije potpisao ugovor o međusobnoj poslovno – tehničkoj saradnji i zajedničkom nastupu na tržištu vanjske industrije.\nRiječ je o Ugovoru kojim kompanija Energoinvest ima ekskluzivno pravo plasmana proizvodnog programa Tevela za tržište Bosne i Hercegovine, ali i zajedničkom nastupu u zemljama gdje Energoinvest izvodi projekte – područje zemalja regije, Bliskog istoka i Sjeverne Afrike.\nUgovor je uime Energoinvesta potpisala direktorica Bisera Hadžialjević, a uime slovenskog partnera Iztok Živko, direktor Tevela. Potpisivanju ovog ugovora prisustvovali su i ambasadorica Slovenije Zorica Bukinac, sa saradnicima, i predsjednik Privredne komore FBiH Mirsad Jašarspahić.\nEnergoinvest kao vodeća multidisciplinarna inženjering kompanija u BiH, ovom saradnjom stiče novu referencu i otvara mogućnosti u proširenju poslovnih aktivnosti, zajedničkom nastupu, kao i ekskluzivno pravo plasmana proizvoda iz spomenute kompanije. Na obostrano zadovoljstvo predstavnici Energoinvesta i Tevela su istakli da se raduju ostvarenoj saradnji, ali i novim zajedničkim projektima.\nNakon potpisivanja ugovora, u Energoinvestu je upriličena i prezentacija na kojoj je detaljnije predstavljena djelatnost slovenskog partnera.\n– Tevel je osnovan 1958. godine pod imenom Varnost Zagorje i bili su 20 godina (1968. – 1988.) u sastavu tadašnjeg Energoinvesta “E” Varnost, te potpisivanjem ovog ugovora naša kompanija obnavlja raniju saradnju i povezuje nove poslovne kontakte. U toku 30 godina Tevel se specijalizirao za pronalaženje inovativnih rješenja u detekciji plinova. Svojim dugogodišnjim iskustvom i znanjem jedan su od lidera u oblasti planiranja, proizvodnje i izvođenju tehničke sigurnosti u objektima koje ugrožavaju eksplozivno – zapaljivi plinovi, zatim para zapaljivih tekućina u hemijskoj i farmaceutskoj industriji, skladištima opasnih supstanci, rafinerijama, termoelektranama – saopćeno je iz Energoinvesta.


1. maj u Evropi u znaku demonstracija i nezadovoljstva radnika - Vijesti.me\nU cijeloj Sloveniji su prošle noći gorele prvomajske vatre, a sindikati i zaposleni danas zahtjevaju veća prava.\n"Krizu nisu izazvale penzije i radničke plate, već pohlepni kapital," rekao je na centralnoj proslavi na brdu Rožnik u Ljubljani predsjednik Saveza samostalnih sindikata Dušan Semolić, koji je sinoć pozvao da se kaže "Ne!" reformi penzionog sistema.\n"Gospoda političari zahtjevaju da izrabljivani ljudi rade tri godine duže i misle da će s time spasiti penzionu blagajnu", rekao je Semolić.\nSemolić je još rekao da nijedno radničko pravo nije poklonjeno i da se za svako treba boriti.\nOcjenio je da političari nisu svesni toga da radnik stariji od 60 godina za poslodavce predstavlja čisti gubitak i da većina zaposlenih toliki staž neće moći ni da izdrži, te tako neće dobiti zasluženu punu penziju.\nHiljade demonstranata na glavnom trgu u Istanbulu\nDesetine hiljada članova turskih sindikata okupilo se danas da proslavi 1. maj na trgu Taksim, u Istanbulu, gdje su prije 34 godine desetine ljudi ubijeno tokom prvomajskih demonstracija.\nVelike povorke hiljada ljudi su došle na trg potpuno opkoljen kilometrima metalnih ograda, a pristup trgu je dozvoljen tek poslije bezbjednosne kontrole, prenosi agencija Frans pres.\nČlanovi glavnih sindikalnih udruženja, brojnih levičarskih partija i drugih asocijacija su došli sa zastavama i transparentima.\nŠirom Evrope članovi sindikata pozivaju zaposlene da se povežu i bore\nNa trgu je podijum sa ozvučenjem, a na Palati kulture Ataturk je ogromnan transparent sa naslikanim radnikom čija je jedna ruka u lancima, a drugom maše crvenom zastavom.\nPrema zvaničnim podacima, 38.000 policajaca obezbeđuje skup koji se drugu godinu uzastopno održava na Trgu Taksim.\nHiljade demonstranata i u Atini\nHiljade demonstranata okupile su se povodom 1. maja u Atini na poziv sindikata, u znak protesta zbog zaoštravanja državnih mjera štednje, dok je premijer Jorgos\nPapandreu pozvao na "podršku svih" naporima Vlade za prevazilaženje ekonomske krize.\nPod transparentima "Nikakve žrtve za plutokratiju" i "Snaga naroda zbaciće Vladu", demonstranti su došli ispred Parlamenta na poziv komunističkog sindikata Pame.\nZbog podjele među sindikalnim organizacijama, druga povorka je počela nešto kasnije nekoliko stotina metara dalje, na poziv velikih sindikata zaposlenih u privatnom i državnom sektoru - GSEE i ADEDI, čija rukovodstva su bliska vladajućoj socijalističkoj stranki PASOK.\nŠirom Evrope članovi sindikata pozivaju zaposlene da se povežu i bore, da se pitaju "da li su smanjenje prava zaista njihova sudbina" i "da li je zaista nemoguće u 21. vijeku zahtjevati više prava i pravne sigurnosti".\nvidi se po broju komentara koliko su nasi gradjani zainteresovani oko svojih osnovnih prava.


Stefanović: Pacolijeve izjave rasističke i seksističke\nMinistar unutrašnjih poslova Srbije Nebojša Stefanović ocijenio je da su rasističke i seksističke izjave prištinskog ministra Bedžeta Pacolija, koji je rekao da je Srbija angažovala "žene da grle "crne" predstavnike članica Interpola", odraz stanja političkog establišmenta u Prištini.\n"Rasističke i seksističke izjave koje vređaju dostojanstvo žena, ali i na primitivan način sugerišu da su delegati iz Afrike manje vredni ljudi, pritom korumpirani i spremni da za nadoknadu daju svoj glas, očigledno su odraz stanja političkog establišmenta u Prištini, a moj posao je da stanem u zaštitu svih žena koje su kao deo srpske delegacije hrabro i časno branile interese Srbije", rekao je Stefanović.\nStefanović je istakao da nakon komentara Pacolija smatra da je i onima koji su bili skeptični u vezi sa stavovima Srbije sada potpuno jasno da je Generalna skupština Interpola donijela ispravnu odluku kada je uskratila podršku takozvanom "Kosovu" da postane članica te organizacije.\nStefanović je rekao za Tanjug da ga posebno zabrinjava što Pacoli Interpol vidi kao organizaciju u kojoj stvari funkcionišu prema principu visoke korupcije, a delegate ove najvažnije policijske organizacije kao ljude niskog morala i lako potkupljive.\n"Ova poslednja epizoda je samo jedna u nizu koja pokazuje koliko je Srbija bila u pravu u svojim argumentima i koliko malo prištinske institucije vode računa o integritetu u profesionalnom delovanju Interpola", naglasio je Stefanović.\nPacoli je u srijedu na sjednici odbora za spoljne poslove parlamenta samoproglašenog Kosova rekao da je Srbija angažovala jedan broj "lepo obučenih" žena koje su tokom zasjedanja Generalne skupštine Interpola u Dubaiju grlile "crne" predstavnike zemalja članica Interpola da bi lobirale protiv članstva Kosova u toj međunarodnoj policijskoj organizaciji.\n"Imali su oko 10 lepo obučenih žena i svaka od njih je odlazila do stola nekog crnca i govorila - "Izvinite, kako ste?", zagrlila ih i ostavila kovertu", rekao je Pacoli, koji je pokušao da opravda neuspjeh lobiranjem Srbije protiv Kosova.\nNebojša Stefanović Bedžet Pacoli


NSinfo: Antić: Ispisali smo istoriju Vojvodine - drago mi je zbog svih mojih saigrača što su deo toga\nAntić: Ispisali smo istoriju Vojvodine - drago mi je zbog svih mojih saigrača što su deo toga\nOvom timu, svojim saigračima, svima u FC “Vujadin Boškov” i celom klubu dajem 100 posto sebe\nPosle zaslužena dva dana odmora, koje su dobili od šefa stručnog štaba Nenada Lalatovića nakon pobede nad Metalcem, fudbaleri Vojvodine počeli su sa treninzima po dva puta dnevno. U subotu im sledi prijateljska utakmica protiv Rada, a onda i povratak u redovan trenažni proces i priprema utakmice protiv Mladosti u 12. kolu Super lige.\n- Ovog leta nam je otišlo dosta igrača iz odbrane i rekao sam još dok smo bili u Sloveniji da nam treba samo još jedan štoper i vreme da se svi ugiramo. Na pripremama smo stvarno dobro i naporno trenirali, treninzi kod Lale su često bili prilično teški, ali niko se nikad nije bunio, već naprotiv, taj trud smo samo nastavili da ulažemo i na utakmicama – kaže Antić.\n- Prvu utakmicu u sezoni smo odigrali protiv Bokelja u Petrovcu i remizirali 1:1, što je označeno kao neuspeh, iako smo tada igrali u 17:30 sati, po velikoj vrućini. Međutim, u revanšu je bilo 5:0 i mislim da je ta utakmica bila možda i prelomna u sezoni, jer su svi igrači dobili veliko samopouzdanje i nastavili tako da igraju i u narednim mečevima – naglašava Antić.\n- Ko nije gledao utakmicu protiv Alkmara, pomislio bi da su nas ubili, a zapravo su samo iskoristili bukvalno sve šanse koje su imali. Da smo igrali malo defanzivnije, možda bi rezultat bio drugačiji, ali mi nismo tim koji želi da igra defanzivno. Što se tiče utakmice protiv Crvene zvezde, za to ni sam ne znam šta da kažem. Prosto, ispalo je tako kako je ispalo – kaže Antić.\n- Ostala su nam takmičenja na dva fronta, a primarni cilj nam je i dalje da budemo među prve tri ekipe u prvenstvu. Međutim, lično, nadam se nekom kiksu Crvene zvezde kako bismo ponovo preuzeli prvo mesto i da ga potom više ne ispuštamo. Ova ekipa je pokazala da može da pobeđuje u kontinuitetu i verujem da će tako biti i ubuduće, a sve što treba da uradimo jeste da budemo maksimalno koncentrisani na svaki sledeći trening i svaku narednu utakmicu. Osvajanjem 26 bodova u prvih 11 kola, ispisali smo istoriju Vojvodine i drago mi je zbog svih mojih saigrača što su deo toga – ističe Antić.\n- To je pesma “Priđi mi” koju pevamo na šatrovačkom, a to sam smislio još u trećem razredu osnovne. Počelo je spontano, a pošto sam video da su je svi igrači zavoleli i prihvatili, sad nam je to kao himna svlačionice – naglašava Antić.\n- Pre svega, moram da kažem da mi je drago zbog šanse koju sam dobio i koju mislim da sam iskoristio. Ovom timu, svojim saigračima, svima u FC “Vujadin Boškov” i celom klubu dajem 100 posto sebe, kako bi se klub uzdigao i još više napredovao – zaključio je Antić.\n- I dalje po posebnom režimu, zbog povreda koje imaju, treniraju Bogdan Planić i Dušan Mićić - rekao je sekretar stručnog štaba Vojvodine Dragan Vukićević. - Očekujemo da njih dvojica što pre saniraju ozlede i da se priključe saigračima. Uz to, golman Marko Kordić nalazi se s mladom reprezentacijom Crne Gore, a svi ostali prvotimci rade punim kapacitetom.


Deca migranti u migrantskom centru u Subotici\nAmerički ambasador u Beogradu Kajl Skot izjavio je danas da su Sjedinjene Države zahvalne Srbiji na gostoprimstvu iskazanom prema migrantima i Vladi Srbije koja je omogućila da 400 dece migranata pohađaju školu i uče jezik.\nŠkole su najvažniji, prvi i ogroman korak za integraciju migranata, rekao je Skot tokom obilaska zemunske škole "Branko Pešić", koju pohađa 47 dece migranata od ukupno 400 uključenih u obrazovni sistem u Srbiji.\nAmbasador je ocenio da su u celom procesu obrazovanja i integracije dece migranata ipak glavni junaci njihovi vršnjaci.\n"Nastavnici su važni, ali i deca Srbi koja će pomagati svojim vršnjacima da razumeju novo drušvo i novi jezik", rekao je Skot, koji je školi u ime SAD poklonio edukativnu opremu školu - pametne table, projektore, laptove, ali i 130 školskih torbi za sve učenike.\nSkot je podsetio da su deca migranti preživeli teške trenutke, ostavila domovinu, putovala hiljadama kilometara, i da za roditelje većine njih Srbija nije bila krajnja destinacija.\nZato je izrazio zadovoljstvo zajedničkim programom koji uz finansijsku podršku SAD sprovode Danski savet za izbeglice i ministarstva prosvete i rada, koji je omogućio da nastavnici uče decu koja ne govore srpski.\nŠkolu "Branko Pešić" koja je model za svih 40 škola u kojima u Srbiji uče deca migranti, sa ambasadorom su obišli i ministri Zoran Đorđević i Aleksandar Vulin, komesar za izbeglice Vladimir Cucić, predstavnici ministarstva prosvete i direktor UNICEF-a Mišel Sent Lo.\nVulin je rekao da u Srbiji trenutno ima nešto manje od 4.000 izbeglica koje su zbrinute i smeštene u civilizovanim uslovima, a oko 400 njihove dece ide u škole, uče da pišu, govore i žive u Srbiji.\nVlada će, kako je dodao, nastaviti brigu o migrantima i njihovoj dobrobiti, dodao je Vulin.


SKF @ptitude Connect pruža ekonomičnije nadgledanje zasnovano na oblaku\nSKF @ptitude Connect pruža inženjerima lak pristup za ekonomičan resurs računarskog oblaka za softver za nadgledanje koje će poboljšati efikasnost fabrike.\nGeteborg, Švedska, 24. april 2014. godine: SKF @ptitude softver je proširen kako bi ponudio SKF @ptitude Connect, ekonomičan računarski resurs sa osnovom oblaka. Usluga pruža momentalan pristup softveru za praćenje stanja kompanije SKF, omogućavajući klijentima da poboljšaju učinak i efikasnost fabrike.\nSKF @ptitude Connect omogućava bilo kom preduzeću da primeni širom fabrika - ili širom preduzeća - preko interneta, programe Održavanje na osnovu praćenja stanja (CBM) i/ili Predvidljivo održavanje (PdM). Koristeći uslugu oblaka kompanije SKF, inženjeri mogu da pristupe podacima o mašinama, analiziraju ili prikažu stanje mašina i vide dijagnostičke izveštaje uz mogućnost štampanja.\nSKF @ptitude Connect rešava čest problem koji se sreće u mnogim postrojenjima, a to je da nema dovoljno vremena ili novca za kupovinu i rukovanje potrebnim softverom. Koristeći SKF @ptitude Connect za pristup softveru zasnovanom na pretplati klijenti mogu da povećaju pouzdanost opreme i dostupnost bez skupih investicija.\n„Uz SKF @ptitude Connect, klijenti mogu da poboljšaju pouzdanost opreme u postrojenju, povećaju dostupnost opreme/sredstva i smanje početne kapitalne investicije za troškove započinjanja programa predvidljivog održavanja“ izjavio je Luis F Ekonom, Menadžer za dijagnostičke usuge za sredstva i inženjering sistema. „Rešenje je takođe fleksibilno u smislu da je skalabilno za zahtev. Tu se radi o rešavanju i uštedi“\nSKF @ptitude Connect je kompatibilan sa ručnim ili onlajn uređajima kompanije SKF za sakupljanje podataka o praćenju stanja, omogućavajući krajnjim korisnicima da koriste svoje CBM ili PdM programe kao što bi to radili sa softverom na lokaciji, donoseći smanjenje za IT operativne troškove održavanja. Usklađen sa ISO 27001 i SSAE16, oblak kompanije SKF štiti integritet podataka u ključnim interesnim sferama, kao što je pristup podacima, prenos podataka, skladištenje podataka i pristup centru za podatke.\nPošto je usluga zasnovana na oblaku, instalacija je brza uz operativnu dostupnost koja se obično postiže za nekoliko dana. Ovo omogućava standardizaciju dijagnostikovanja stanja mašine i praksi analize na više lokacija bez dodatnih troškova operativnih sistema, servera, nadogradnje softvera, licenciranja baze podataka i rezrvnih sistema.\nSKF @ptitude Connect je pogodan za svu radnu opremu, kao što su ventilatorski sistemi, sistemi pumpi, kompresori i biće pogodan za širok spektar industrija, uključujući industriju hrane i pića, industriju dobijanja energije snagom vetra, industriju nafte i gasa, rudarsku i pomorsku industriju, i druge.\nSKF @ptitude Connect (477 KB) pregled\nKomplet promotivnih materijala (461 KB)


NATO: Đurić nije poštovao propise, zakasnio je - 15.04.2018, Sputnik Srbija\nNATO: Đurić nije poštovao propise, zakasnio je\nIzvori NATO-a smatraju da srpski zvaničnik Marko Đurić nije poštovao propise kad je 26. marta ušao na sever Kosova i potom bio uhapšen, a da je kosovski... 15.04.2018, Sputnik Srbija\nIzvori NATO-a smatraju da srpski zvaničnik Marko Đurić nije poštovao propise kad je 26. marta ušao na sever Kosova i potom bio uhapšen, a da je kosovski predsednik Hašim Tači tamo poslao policiju bez odobrenja Kfora.\nĐurić: Srbija za mir, a Tači — preti puškama\n9 April 2018, 14:38\nTo su agenciji Beta rekli zvaničnici u sedištu NATO-a u Briselu koji su istakli da „prvo Đurić nije poštovao nužnu proceduru, jer je poslao zahtev (vlastima u Prištini) posle 17 časova u petak, dakle kad kancelarije više ne rade, a spisak ljudi u njegovoj pratnji je bio nepotpun i za kosovske Albance to je značilo da postupak nije ispoštovan“.\n„Drugo je intervencija kosovske policije na severu Kosova, jer kad oni nameravaju da idu preko reke Ibra na Sever, oni moraju da obaveste Kfor i zatraže dozvolu, to je deo sporazuma s Evropskom unijom i činjenica je da se za to pita NATO i to moraju da poštuju obe strane.“\n„Predsednik Tači je tu malo brzo reagovao, jer je ocenio da je u pitanju provokacija, kad se ispostavilo da je Đurić došao na sever Kosova“, preneo je zvaničnik upućen neposredno u zbivanja na Kosovu.\nBeta je zamolila sagovornike da ocene zašto su puškama naoružani kosovski policajci upali na miran skup kosovskih Srba i brutalno postupali prema Đuriću, pregovaraču u dijalogu sa kojim predstavnici Prištine ponovo treba da sednu za pregovarački sto, a samo dva policajca, recimo, mogla su da mu priđu i kažu da mora da napusti Kosovo, jer je tamo, prema vlastima u Prištini, došao ilegalno.\nOdgovor je glasio da je to izgledalo „dramatično“, ali da se misli da Đurićev dolazak jeste bila „provokacija“, uz opasku da „uvek kad kreće dijalog Beograd-Priština ima neko ko to sputava, jer neki neće da tu dođe do napretka“.\nOsvrćući se na neka nagađanja i sumnje da je u „slučaju Đurić“ Rusija mogla da ima izvesnog upliva, funkcioneri NATO-a su naveli da je „tu došlo do pojačane retorike i ruskih saopštenja koja su se mogla tumačiti da, ako bi Srbija ušla na Kosovo, mi ćemo biti s njom“.\nNATO: Dijalog Beograda i Prištine ključan za mir i stabilnost Balkana\n14 April 2018, 19:13\nJer, dodali su, „te večeri su se čule poruke Beograda da, ako se za nekoliko sati stvari ne vrate na normalu, doći će do potpune invazije Kosova“.\n„To su bile reči, a isto važi i za Prištinu, dakle ’zub za zub‘, a svaka strana daje svoje viđenje incidenta, ne znamo šta je tu baš stvarno istina, ali, kad se sve svede, obe strane moraju da razgovaraju.“\nZamoljeni da kažu da li su tačne ocene srpskog predsednika Vučića da su iza „provokativnog i brutalnog postupanja“ kosovske policije stajali neki zapadni zaštitnici Prištine, sagovornici u NATO-u su uzvratili da ne misle da je to bio slučaj.\nJer, ukazano je, „Evropska unija, visoka predstavnica Federika Mogerini i sve velike zemlje EU su odmah saopštile da takvo događanje mora odmah da bude prekinuto, a to je bila poruka obema stranama“.


Dobra knjiga - Velika devojka - Drame -\nNeprivlačna Viktorija Doson uvek se osećala kao uljez u sopstvenoj porodici. Dok se njena sestra i roditelji bez griže savesti i bez ikakvih posledica prepuštaju gastronomskim užicima, Viktorija mora da broji svaku kaloriju, trpeći pritom očeve podsmešljive komentare na račun svog izgleda, ali i omalovažavanje svojih akademskih uspeha.\nSvesna da joj sladoled i ogromne porcije hrane donose samo kratkotrajnu utehu, Viktorija odlučuje da nešto preuzme i zato napušta roditeljski dom. Kada u Njujorku dobije posao o kojem je oduvek sanjala, Viktorija poletno kreće u borbu ne bi li povratila samopouzdanje. Ponovno okupljanje porodice povodom venčanja njene sestre dovešće do uznemirujućih otkrića i staviti na iskušenje krhke porodične odnose.


Zasjedaju oba doma Parlamenta BiH, rapravljat će se o budžetu, dugovima i imenovanjima – Fokus.ba\nsazvani za danas\nZasjedaju oba doma Parlamenta BiH, rapravljat će se o budžetu, dugovima i imenovanjima\nZa danas je zakazano i održavanje sjednice Kolegija Predstavničkog doma u proširenom sastavu\nPredsjedavajući Predstavničkog doma Parlamentarne skupštine Bosne i Hercegovine Denis Zvizdić sazvao je za danas sjednicu Kolegija tog doma.\nPored dogovora o radu 4. hitne sjednice Predstavničkog doma PSBiH, trebao bi biti razmatran Izvještaj o izvršenju Budžeta institucija BiH i međunarodnih obaveza BiH za period januar – april 2019 godine.\nTakođer, predviđeno je određivanje nadležne komisije za razmatranje jedne poslaničke inicijative, kao i razmatranje nekoliko poslaničkih pitanja upućenih predsjedavajućem i zamjeniku predsjedavajućeg Predstavničkog doma.\nPredsjedavajući Doma naroda Parlamentarne skupštine BiH Dragan Čović sazvao je, također za danas, sjednicu Kolegija tog doma.\n#dom naroda bih#izdvojeno\nSNSD i HDZ bojkotovali sjednicu Doma naroda koju je sazvao Bakir Izetbegović


Lideri EU produžili sankcije Rusiji za šest meseci - Sputnjik Srbija\n09:38 22 Oktobar 2020\n18:04 15.12.2016 (osveženo 21:20 15.12.2016) Preuzmite kraći link\nLideri EU dogovorili su se o produženju ekonomskih sankcija Rusiji za još šest meseci, prenosi agencija „Rojters“, pozivajući se na diplomatski izvor.\nPremijer Slovačke: Antiruske sankcije su besmislene\nNapominje se da je odluka bila očekivana, a formalni proces produženja sankcija u odbrambenom, energetskom i finansijskom sektoru počeće početkom sledeće nedelje.\nRanije su francuski predsednik Fransoa Oland i nemačka kancelarka Angela Merkel izjavili da će ekonomske sankcije protiv Rusije morati da budu produžene.\nSvoj stav su još jednom argumentovali nedovoljnim napretkom u ispunjavanju Minskih sporazuma.\nEvropska unija više puta je produžavala sankcije uvedene zbog situacije u Ukrajini. Kao uslov za ukidanje sankcija Zapad je naveo sprovođenje Minskih sporazuma.\nMoskva smatra apsurdnim povezivanje sankcija sa realizacijom sporazuma, jer Rusija nije strana u sukobu i subjekat dogovora o rešenju krize u Ukrajini.\nIstovremeno, kako priznaju sami evropski političari, svaki put produženje sankcija izaziva sve više rasprava. Neke zemlje Evrope, poput Mađarske, Grčke, Kipra, Španije i Italije, zalažu se za što skorije uspostavljanja odnosa sa Moskvom.\nsankcije Rusiji, produženje, EU


Festival note za sve u Kragujevcu | Glas javnosti\nPočetna > Kultura > Festival note za sve u Kragujevcu\nFestival note za sve u Kragujevcu KRAGUJEVAC - U Kragujevcu je počeo prvi muzički festival u Srbiji za osobe sa posebnim potrebama pod nazivom "Note za sve", na kome će nastupiti više od 20 pevačkih grupa.\nMeđu izvođačima festivala, koji će imati humanitarno revijalni karakter, jesu horovi i orkestri institucija socijalne zaštite, škola za obrazovanje dece sa smetnjama u razvoju i udruženja osoba sa invaliditetom, predstavnici različitih verskih i nacionalnih zajednica, kao i najuspešniji mladi muzičari.\nŽelja organizator festivala, Zavoda za zbrinjavanje odraslih "Male pčelice" iz Kragujevca je, da se uz pomoć donatora osnuje Fond "Note za sve" za finansiranje osnivanja orkestara i pevačkih grupa u ustanovama socijalne zaštite.\nPokrovitelji festivala su Ministarstvo rada i socijalne politike, Ministarstvo za ljudska i manjinska prava i Ministarstvo prosvete.\nfestival note za sve\nZavoda za zbrinjavanje odraslih\nFestival note za sve u Kragujevcu\nU Užicu počeli predfestivalski programi\nFilmski festival "Slobodna zona" od 5. do 11. novembra\nKoncert pijaniste Jevgenija Kisina na Kolarcu\nMinistarstvo kulture daje novac za BFI


EPS spreman za otvaranje tržišta struje : Nadlanu.com\nEPS spreman za otvaranje tržišta struje\nObjavljeno 27. maj 2011. / 13:40:48\nBEOGRAD, 27. maja 2011. (Beta) - Elektroprivreda Srbije je spremna za otvaranje srpskog tržišta struje, što bi trebalo da počne 2012. godine, izjavio je danas generalni direktor tog javnog preduzeća Dragomir Marković.\nOn je na konferenciji za novinare kazao bi prema nacrtu zakona o energetici, od sledeće godine trebalo da se otvori tržište za kvalifikovane kupce, koji čine 40 odsto proizvodnog portfolija EPS-a, ali da se EPS ne plaši otvaranja tržišta.\nMarković je istakao da ti kupci i prema važećem Zakonu o energetici mogu da biraju sanbdevača strujom, ali da ne zna da je i jedna kompanija iskoristila tu mogućnost.\n"Veća konkurencija se očekuje od 2015. godine, kada tržište struje bude otvoreno za sve potrošače", kazao je Marković na predstavljanju razvojnih projekata EPS-a.\nGeneralni direktor EPS-a je kazao da ta kompanija nije odustala od realizacije projekta izgradnje trećeg bloka Termoelektrane "Nikola Tesla B" (TENT), snage 700 megavata, za koji nije stigla ni jedna ponuda.


Pakistanski ministar inostranih poslova u Vašingtonu\nPakistanski ministar inostranih poslova Šah Mehmud Kureši doputovao je u Vašington gde će preneti zabrinutosti njegove zemlje povodom američkog zakona o pomoći Islamabadu u vrednosti od više milijardi dolara, za koji pakistanska vojska navodi da bi mogao da naruši nacionalnu bezbednost zemlje.\nKureši treba danas da se sastane sa visokim funkcionerima Bele kuće, uključujući specijalnog predstavnika za Pakistan i Avganistan, Ričarda Holbruka. Šef pakistanske diplomatije će se takodje sastati sa nekoliko članova američkog kongresa odgovornih za izradu nacrta tog paketa.\nTakozvanim Keri-Lugarovim zakonom se svake godine, obezbedjuje milijardu i po dolara u cilju pospešenja pakistanske ekonomije i izgradnje državnih institucija u narednom petogodišnjem periodu. Istim zakonom se obezbedjuju sredstva za obuku pakistanskih bezbednosnih snaga.\nPomenutim zakonom se isto tako apeluje na američke funkcionere da periodično verifikuju nastojanja Pakistana na planu neširenja nuklearnog naoružanja, kao i pritisak Islamabada na Taliban i ekstremiste vezane za al-Kaidu, u cilju sprečavanja zavera na drugim mestima. Takodje se zahteva verifikacija da pakistanske bezbednosne snage ne vrše subverziju političkog i pravnog procesa u zemlji.


Trese se Erdoganovo "carstvo"! • ZRENJANIN DANAS\nTrese se Erdoganovo “carstvo”!\nBy Redakcija on 01/04/2019\nLokalni izbori u Turskoj, Više od 57 miliona ljudi je imalo pravo da glasa na ovim izborima, koji se smatraju referendumom o podršci Turske predsedniku Erdoganu.\nErdogan je godinama bio nepobediv sa slabom opozicijom, ali sada se čini da su ga lojalni glasači kaznili za produbljivanje recesije i diktatorske politike u zemlji.\nPojedini analitičari tvrde da je AKP stranka predsednika Erdogana od 2002. godine prvi put došla u situaciju da i sama ne veruje u uspeh.\nU glavnom gradu, Ankari, opozicija je pobedila nakon skoro 25 godina Erdoganove dominacije. Ako opozicija dobije i Istanbul, to će biti zapanjujući rezultat u zemlji u kojoj je 90 posto medija prezaduženo ili zatvoreno, i u zemlji u kojoj Erdogan svoje političke protivnike naziva “teroristima”.\nPrema rezultatima objavljenim u državnim medijima, kandidat opozicione sekularne Republikanske narodne partije (CHP) Mansur Javas novi je gradonačelnik Ankare. Inače novi gradonačelnik Javas pripada partiji čiji je osnivač Kemal Ataturk koji je bio turski vojskovođa, osnivač i prvi predsednik Republike Turske.\nKasno sinoć, kandidat za gradonačelnika Istanbula Ekrem Imamoglu, pozivajući se na informacije svoje stranke i njenih kontrolora izjavio je da je pobedio na lokalnim izborima za skoro 28.000 glasova. Ovu informaciju je jutros potvrdio i predsednik Vrhovnog izbornog tela.\nU Izmiru, trećem po veličini turskom gradu, kandidat opozicije Mustafa Tunč Sojer ubedljivo vodi sa 58,1 posto glasova, dok je Nihat Zejbekči, kandidat Erdoganovog bloka, dobio podršku od 38,5 posto birača.


Aleksandar Vulin ponovo negirao masakr u Račku – Vijesti Online\nAleksandar Vulin ponovo negirao masakr u Račku\nby Vijesti Online 14/12/2021, 00:14 1.5k Views\nMinistar unutrašnjih poslova Srbije Aleksandar Vulin izjavio je da se najavama stvaranja “Velike Albanije”, hapšenjem Srba i upadima Rosu jedinica na sjever Кosova, sprovodi sistematska destabilizacija regiona i da je stabilnost posebno narušena odbijanjem Prištine da se drži Briselskog sporazuma i formira Zajednicu srpskih opština.\n“Nije više pitanje da li Priština destabilizuje region, već da li Evropska unija to dopušta svjesno ili iz slabosti”, rekao je Vulin, a prenijelo je srbijansko Ministarstvo unutrašnjih poslova u saopštenju povodom ocjene ministrice spoljnih poslova Kosova Donike Gervale da Srbija destabilizuje region.\nVulin je istakao da bi predstavnici Prištine prije nego počnu da govore o Srbima ili stabilnosti, prvo morali da objasne zašto još nisu ispunili Briselski sporazum i kada misle da održe svoju potpisanu i datu riječ.\n“I da pojasnim još jednom, služeći se naslovom dokumetarnog filma snimljenog od njemačkog ARD-a: sve je počelo velikom laži, i da, Račak je laž”, rekao je Vulin.\nMinistrica spoljnih poslova Kosova Donika Gervala izjavila je danas u Londonu da je Srbija odgovorna za sistematsku destablizaciju regiona, a Vulina je optužila za eskalaciju retorike, jer je izjavio da je Račak laž.\nInače, masakr u Račku u kojem je 15. januara 1999. godine ubijeno 45 mještana albanske nacionalnosti osudilo je i Vijeće sigurnosti Ujedinjenih nacija. Ovaj događaj je izazvao bitan preokret u odnosu međunarodne zajednice prema ratu na Kosovu i mnogi smatraju da je doveo do NATO intervencije iste godine.\nPodsjećamo, Vulin je nekoliko puta negirao i genocid u Srebrenici, a tražio je i zabranu ulaska u Srbiju za sve crnogorske parlamentarce koji su glasali za zakon o zabrani negiranja genocida.


Optuženi Pivić Fahret (1967) tereti se da je, duži vremenski period, nezakonito stavljao u promet veću količinu duhana i duhanskih prerađevina koje nisu bile obilježene akciznim markicama Bosne i Hercegovine.\n- Pivić Fahreta, rođenog 1967. godine u Zenici, državljanina BiH.\nOptuženi se tereti da je, duži vremenski period tokom 2019. i 2020. godine, od njemu poznatih osoba nezakonito nabavljao veću količinu duhana, duhanskih prerađevina i cigareta koje nisu bile obilježene akciznim markicama Uprave za indirektno oporezivanje (UIO) Bosne i Hercegovine.\nNakon nabavke, duhan i duhanske prerađevine stavljao je u promet i prodaju na području Zenice i Kaknja, te na taj način ostvarivao nezakonitu imovinsku korist i nanosio štetu državi BiH, kao i građanima, plasmanom duhanskih proizvoda koji nisu prošli propisani standard kontrole kvaliteta i ispravnosti.\nPrilikom pretresa kuće koju je koristio osumnjičeni pronađena je i zaplijenjena veća količina cigareta i duhana, bez odgovarajući kontrolnih i nadzornih markica Bosne i Hercegovine.\nOptuženi se tereti da je počinio počinio produženo krivično djelo – nedozvoljeni promet akciznih proizvoda iz člana 210a., stav 1. i u vezi sa članom 54. Krivičnog zakona BiH.


Održana radionica namjenjena LGBT osobama u Banjaluci – Sarajevski Otvoreni Centar\nOdržana radionica namjenjena LGBT osobama u Banjaluci\nTokom proteklog vikenda (27. i 28. oktobar 2012.) u Banjaluci smo uspješno održali drugu radionicu o ljudskim pravima LGBT osoba u BiH, koju radimo uz podršku Matra programa Ministarstva vanjskih poslova Kraljevine Nizozemske.\nUz program radionice koji se se sastoji od uvoda u terminologiju i pojmove spola, roda, seksualne orijentacije i rodnog identiteta, sadržaj radionice je kroz interaktivan rad (igre i vježbe) omogućio učesnicima_cama da saznaju više o psihološkim koristima coming out-a, te o ljudskim pravima LGBT osoba, načinima na koje ih mogu ostvariti i kome se mogu obratiti za zaštitu i podršku u slučaju nasilja i diskriminacije na osnovu seksualne orijentacije i rodnog identiteta.\nOva radionica je dio projekta Zagovaranje prava LGBT osoba u Bosni i Hercegovini u okviru kojeg organizujemo radionice za osnaživanje LGBT osoba i edukaciju o njihovim ljudskim pravima u Tuzli, Sarajevu, Banja Luci, Mostaru i Zenici, izvještavamo o stanju LGBT ljudskih prava u BiH, te nudimo direktnu pravnu pomoć za LGBT osobe koje su žrtve diskriminacije i nasilja na osnovu seksualne orijentacije i rodnog identiteta.\nSljedeća radionica će se održati u Mostaru krajem novembra. Više informacija uskoro!


PRELOMIO: Boris Tadić novi premijer! - RS planeta\nPRELOMIO: Boris Tadić novi premijer!\nponedjeljak, 28 maj 2012 10:37\t0 Komentari\nPredsjednik Demokratske stranke Boris Tadić izjavio je da je spreman da preuzme mjesto premijera ako se prihvate ciljevi i način rada na kojima treba da bude bazirana buduća vlada i najavio da će o parlamentarnoj većini prvo razgovarati sa koalicijom SPS-PUPS-JS.\n"Pod uslovom da se prihvate ciljevi, načela rada i plan koji ćemo iznijeti koalicionim partnerima spreman sam da budem premijer", rekao je sinoć Tadić i ukazao da su širomaštvo i nezapsolenost najveći problemi sa kojima se Srbija danas součava.\nPrema njegovim riječima, vlada mora da bude fokusirana na rješavanje tih problema, kao i na nastavak borbe protiv organizovanog kriminala i intenziviranje borbe protiv korupcije.\n"Na taj način ćemo reformisati društvo i približiti se višem nivou evropskih integracija. Članstvo u EU je za nas instrument za poboljšanje uslova života", dodao je Tadić.\nLider DS je novinarima poslije tročasovnog sastanka šireg Predsjedništva stranke rekao da vjeruje da će sa koalicijom SPS-PUPS-JS postići dogovor o parlamentarnoj većini i formiranju vlade.\n"Ta vlada po mišljenuju DS i kolalicionih partnera treba, prije svega, da bude naoružana ciljevima koje treba da ostvari, principima i vrijednostima koje stalno treba da potvrđuje i realisitičnim planom. To su i uslovi da uđemo u vladu, a oni su postavljeni maksimalno široko sa ciljem da postignemo dogovor sa potencijalnim partnerima", rekao je lider demokrata.\nPrema njegovim riječima, o trećem partneru u vladi DS će razgovarati sa čelnicima koalicije SPS-PUPS-JS.\nTadić je precizirao da će koalicija oko DS prvo razgovarati sa koalicijom SPS-PUPS-JS, a da će potom, sa njima, dogovoriti i ko će biti ostali partneri u vladi.\n"Mislim da je to osnovni red", poručio je Tadić.\nNa pitanje da li očekuje da izabrani predsjednik Tomislav Nikolić podrži njegovu kandidaturu za premijera, Tadić je odgovorio da će se to vidjeti nakon razgovora koje, u skladu sa Ustavom i zakonima Srbije, obavi predsjednik Republike.\nTadić je precizirao da po zakonima Srbije ona stranka čiji predstavnici daju dovoljno uvjeravanja predsjedniku da imaju parlamentarnu većinu treba da dobije mandat za sastav vlade.\n"Tako je bilo u prošlosti, dok sam ja obavljao dužnost predsednika Republike", podsjetio je Tadić.\nNa opasku novinara da ga "svi mole da bude premijer i da će molba uskoro stići i o predsednika Republike", Tadić je rekao da je Nikolić to na neki način već i učinio rekavši da lider DS treba da oduči da li hoće da bude premijer.\n"Nešto ne vidim da se svi guraju oko mesta predsednika vlade u ovom trenutku, a prije samo nekoliko nedelja to je bilo atraktivno mjesto. Šta da vam kažem, menja se politička situacija u Srbiji, verovatno je to sada jedno užareno mesto, ali bože moj, bilo je takvo i mesto predsednika Republike prethodnih osam godina pa smo uspeli da odbranimo interese države", rekao je Tadić.\nOn je uvjeren da svi mogu biti zadovoljni ugledom koji Srbija danas ima u svijetu i da od predsjednika Nikolića očekuje da nastavi tim putem.\nPredsjednik demokrata je naglasio da nikada nije dolazila u obzir, niti će, kako je rekao, dolaziti u obzir bilo kakava koalicija sa Srpskom naprednom strankom i ponovio ranije iznijet stav da kohabitacija nije dobra, ali da je u svakoj demokratskoj zemlji i to jedno od političkih rješenja u kome predsjednik i vlada nisu pripadnici iste političke grupacije.\n"Iako je Nikolić podnio ostavku na mesto predsednika SNS, nema dileme da je ideološki on pripada tom konceptu, a ne konceptu DS", rekao je Tadić.\nUpitan zašto je ipak odlučio da prihvati da bude kandidat za premijera, nakon što je u izbornoj noći 20. maja rekao da to sigurno neće biti, Tadić je odgovorio da je "rekao ono što je mislio i osjećao".\n"Ako me pitate da li sam nakon pritisaka i zahteva iz stranke promenio mišljenje, reći ću vam da sam te noći rekao ono što sam mislio i osećao i bilo je više nego očigledno da govorim tačno ono što je u meni. Nisam imao nikakav rezervni plan u tom trenutku i bio sam potpuno orjentisan na predsedničke izbore", pojasnio je Tadić.\nPredsjednik demokrata je dodao da su mu u posljednjih nedjelju dana mnogi građani, koalicioni partneri i članovi stranke argumentovano poručivali da su demorkate sve vrijeme govorile da nikada neće odustati, već da će se boriti do kraja za ispunjenje strateških ciljeva.\nTadić je naglasio da ne može da pogazi vrijednosti kojima je bio privržen svih prethodnih godina i da je nakon razgovora sa koalicionim partnerima, Predsjedništvom stranke i građanima donio odluku da prihvati kandidaturu za premijera.\n"Znam da će biri raznih komentara, ali sam spreman da se suočim sa njima i najvažnije je da ne prestanemo da se borimo i nikada ne odustanemo", poručio je Tadić.\nLider DS se osvrnuo i na kritike javnosti da se odugovlači sa formiranjem vlade istakavši da je stvoren utisak da sedam dana nakon izbora i tri dana nakon zvaničnog stava Republičke izborne komisije o rezultatima predsjedničkih izbora treba da bude formirana vlada.\nNikada se ni u jednoj zemlji to nije dogodilo, naglasio je Tadić, ali i ukazao da je dobro što je otvorena debata o tome kakva je vlada potrebna Srbiji, kakvi treba da joj budu ciljevi i koji su rokovi za njihovo ispunjenje.\nVažnije je definisati šta ta vlada treba da uradi, a ne ko će je voditi i ko će biti njeni članovi, dodao je Tadić i najavio da će u nastavku razgovora biti riječi i o personalnim rješenjima.\nTadić je prenio i da su na sjednici proširenog Predsjedništva analizirani rezultati izbora i najavio da će doći vrijeme da se analizira i pitanje odgovornosti i kao i o promjenama u sistemu DS.\n"Suočavamo se sa velikim teškoćama, ali verujem da dolaze bolji dana za Srbiju", poručio je Tadić.\nPored Tadića sjednici šireg Predsjedništva prisustvovali su i funkcioneri demokrata - Dragan Đilas, Marko Đurišić, Oliver Dulić, Dragan Šutanovac, Ružica Đinđić, Jelena Trivan, Dušan Petrović, Dragoljub Mićunović, Goran Bogdanović i Božidar Đelić.\nPrisustvovali su i Nada Kolundžija, Gordana Čomić, Boško Ristić, Igor Pavličić, Zoran Alimpić, Aleksandar Šapić i Borislav Stefanović, kao i predstavnici koalicionih stranaka lider SDPS -a Rasim Ljajić, predsjednik LSV Nenad Čanak i njegov stranački kolega Bojan Kostreš i Olgica Batić i DHS S.\nSjednica užeg Predsjedništva stranke je prethodno održana i u petak, a tada je odlučeno da se sa koalicionim partnerima najprije razgovara o ciljevima i načelima buduće vlade, a tek potom o kandidatu za premijera.\nNa toj istoj sjednici je odlučeno da, na osnovu dogovora postignutog 8. maja DS započne pregovore sa koalicionim partnerima SPS-PUPS-JS o formiranju parlamentarne većine.(www.rsplaneta.com / Nezavisne Novine / Telegraf)Izbori Srbija 2012 tadić premijer DS Podijeli


Zarade ima, a luksuza nema - Nova ekonomija\nKako posluju oni koji su ideju pretvorili u realnost, razgovarali smo sa preduzetnicima u vojvođanskim gradovima i selima. Svako ima svoje iskustvo, ali neka pravila važe za sve\nU vojvođanskim opštinama svuda je isto: veliki broj nezaposlenih, male plate u privatnom sektoru, nedovoljno domaćih i stranih investicija, sa izuzetkom Bačke Palanke u kojoj posluju mnoge velike kompanije pa je životni standard bolji nego u drugim lokalnim samoupravama. Jedini izlaz iz depresivnog privrednog okruženja je proizvodnja i otvaranje novih preduzeća i fabrika. Posebno se poslednjih godina ističu mogućnosti za proizvodnju hrane, a gde drugo ima potencijala, ako nema na vojvođanskim njivama. Naročito je danas na ceni proizvodnja organske hrane koja je postala trend u svetu.\nDa bi se smanjila nezaposlenost i pokrenuo privredni razvoj, potrebno je da se otvaraju fabrike, farme ili pokreće više porodičnih biznisa i gazdinstava. Statistika kaže da mnogi koji pokrenu svoj posao naprave neku grešku u preduzetničkim koracima, jer od 10 novoosnovanih firmi, samo jedna opstane na tržištu. Ipak, postoji osnovno pravilo - da bi se posao razvijao, potrebni su znanje i stručnost (obrazovanje u nekoj oblasti, mada ima primera samoukih preduzetnika), mnogo rada i odricanja. Uz sve to, potrebne su godine da bi biznis postao rentabilan, pa tek onda profitabilan. Nema uspeha na brzinu - pa i Del Boy je dao sebi rok od godinu dana da se obogati, čuvenom rečenicom: "Sledeće godine u ovo doba postaću milioner”.\nSve počinje od ideje koju je potrebno razraditi i osmisliti plan kako će se realizovati da bi firma opstala na tržištu, naročito ako je u određenoj industriji prisutna jaka konkurencija. Sledeće je, podrazumeva se, početni kapital, jer mnogi će reći da se bez novca ne može početi ni jedan jedini posao. Ipak, ta tvrdnja nije sasvim nepobitna jer ima primera, doduše ekstremnih slučajeva, da su mladi ljudi iz Novog Sada počeli bez novca da razvijaju video-igrice i postali prepoznatljivi po tome. Za tako nešto je potreban veliki entuzijazam.\nU poslednje vreme, u Novom Sadu je primetan trend osnivanja IT firmi. Novosađanin Saša Zeković je početkom 2012. godine imao dve opcije: da čeka na posao, a morao bi da se načeka, kako kaže, jer nije imao veze, ili da počne samostalno da radi. Pošto je završio srednju Elektrotehničku školu (smer računari) a potom i Ekonomski fakultet, imao je solidnu podlogu da započne sa poslom izrade internet-prezentacija za poslovne korisnike. I to je inicijalno bila ideja tokom osnivanja, kako on kaže, da bi se firma kasnije počela baviti razvojem internet i mobilnih aplikacija.


Osnovan Fond solidarnosti\nCetvrtak , 2017-10-12 | 15:30:56\nCentar za regeneraciju i rehabilitaciju Dr Nurkuvić iz Novog Pazara pokrenuo je Fond solidarnosti, čija sredstva mogu da koriste pacijenti lošijeg materijalnog stanja.\nSpecijalista fizikalne medicine Jasmin Nurković rekao je radiju Sto plus da ovaj Fond postoji već mesec dana i da ga trenutno koristi četvoro dece, kojima su potrebne višemesečne terapije.\n“Dešavalo nam se ranije da deca za zaostatkom u motornom razvoju ili pacijenti u invalidskim kolicima, kojima treba duži fizikalni tretman, odustanu od lečenja, iako imaju poboljšanje situacije. Mi produžavamo lečenje koliko možemo besplatno, a formirali smo i ovaj Fond iz humanih razloga u koji mogu da ulože sredstva svi zainteresovani”, rekao je Nurković.\nOn je istakao da ne postoje ograničenja za doniranje, kao i da je sve javno, te da svi oni koji to učine mogu da dobiju i povratnu informaciju o tome ko će konkretno njihovim novcem biti lečen, kao i da prate sam tok lečenja.\nDo sada je sredstva u ovaj Fond uplatilo oko 10 donatora, a Nurković veruje da će ih ih uskoro biti još više, jer većina nije do sada bila ni upoznata sa ovom mogućnošću.\n“Osim toga, naši pacijenti koji se leče od retkih bolesti, a ostanu im lekovi koji su papreno skupi, jer se njihova cena kreće oko nekoliko hiljada evra, mogu takodje da ih doniraju u ovaj Fond, koje onda mi, potpuno besplatno, prosledjujemo onima kojima su potrebni. To su obično biolške terapije koje se koriste za lečenje malignih bolesti, a baš danas nam se javio jedan sugradjanin koji će donirati lek koji košta 18.000 evra“, rekao je Nurković.\nOn je dodao da u ovoj ordinaciji mesečno od 10 do 20 odsto pregleda i lečenja pružaju besplatno, bez obzira na minimalne cene, jer mnogi veruju da je danas medicina dehumanizovana i da je lečenje skupo, a da oni na taj način žele bar malo da promene situaciju u gradu.\nNurković kaže da je ovaj Fond njegova ideja iz studentskih dana, da na taj način pomogne ljudima koji su bolesni, a nemaju dovoljno finansijskih sredstvana za lečenje.\nMinistar promenio odluku, nastava od petka\nIZ: Radovi se izvode uz poštovanje svih standarda i normi\nKako 2017-10-18 08:41:23\nNapisite i broj tekuceg racuna na koji se mogu izvršiti uplate.


Čepurin razrešio dileme oko ordena Vučiću - Sputnjik Srbija\n05:46 19 Jun 2021\n13:19 09.01.2019 Preuzmite kraći link\nČepurin je naveo kako se time želi da se prevrnu očigledne stvari.\n„To je znak posebne pažnje prema Srbiji i srpskom narodu. Apsolutno su neprihvatljivi pokušaji da se kroz izmišljotine i laži umanji značaj nagrade, te da se prevrnu očigledne stvari“, napisao je ruski ambasador na svom nalogu na Tviteru.\n(1/2) Orden Aleksandra Nevskog jeste jedno od najvećih ruskih državnih odlikovanja. Nakon revolucije bio je ukinut, ali je kasnije obnovljen. Predsednik Srbiji A.Vučić je prvi Srbin koji dobija ovo visoko priznanje u naše vreme, što samo po sebi o mnogome govori.\n— Aleksandr Čepurin (@AVChepurin) 09. januar 2019.\nOn je objasnio da Orden Aleksandra Nevskog jeste jedno od najvećih ruskih državnih odlikovanja.\n„Nakon revolucije bio je ukinut, ali je kasnije obnovljen. Predsednik Srbije A. Vučić je prvi Srbin koji dobija ovo visoko priznanje u naše vreme, što samo po sebi o mnogome govori“, zaključio je on.\n(2/2) To je znak posebne pažnje prema Srbiji i srpskom narodu. Apsolutno su neprihvatljivi pokušaji da se kroz izmišljotine i laži umanji značaj nagrade, te da se prevrnu očigledne stvari.


Građani za primjer: Zajedničkim sredstvima grade put\nHome / Srebrenica•Bratunac / Dešavanja / Građani za primjer: Zajedničkim sredstvima grade put\nBy eSrebrenica.ba on 15. October 2016.@esrebrenica\nStanovnici Mjesne zajednice Osatica, uz zajednički angažman, uspjeli su da prikupe najveća sredstva i da pokrenu izgradnju puta koji povezuje nekoliko sela. Ovo je ujedno najmasovnija akcija u kojoj su građani prikupili novac.\nPut u dužini od 6,4 kilometra počeo je sa izgradnjom od čega je do sada završeno 1,35 kilometra. Sredstva su obezbijedili Ministarstvo za izbjegla i raseljena lica RS sa 87.000, Opština Srebrenica 24.000 i građani Mjesne zajednice Osatnica sa čak 60.000 KM.\n“U toku je priprema za izgradnju još jedne dionice puta u dužini od jednog kilometara u iznosu od 120.000 KM. I za ovu dionicu stanovnici naše mjesne zajednice obezbijedili su 10.000 KM, čekamo 50.000 od UNDP-a, a preostala sredstva će obezbijediti Opština Srebrenica sistemom ‘marka na marku’ gdje se na naša sredstva daja isti odnos novca”, kaže Sadmir Nukić, član akcije.\nUNDP treba da obavi tendersku dokumentaciju kako bi se radovi obavili.\nIzgradnja ovog puta ima veliki značaj jer povezuje sela i zaseoke od Kragljivode, Milićevski potok, Šljivice, Skeića i Poljaka.\n“Akcija je okupila oko 130 porodica povratnika i ljudi iz ovog kraja koji su dali svoje učešće kako bi se put izgradio. Porodica Bošnjak ovu akciju je pomogla sa 15.000 marka”, kaže Nukić.\nOd stanovnika ovih srebreničkih sela saznali smo da novac od UNDP-a čekaju već godinu dana i smtraju da se taj dio mogao obaviti ranije i kažu da će sa akcijom nastaviti dok ne završe put.


Godišnja Skupština SrbGBC – Serbia Green Building Council\nGodišnja Skupština SrbGBC\nSednica redovne godišnje Skupštine Saveta zelene gradnje Srbije održana je 27. februara 2020. godine u zgradi ATRIUMa u ul. Bulevar Mihajla Pupina 165g, u periodu 16:14 – 18:12 časova. Kompanija Durst, već drugu godinu za redom, podržava Savet ustupanjem svog prostora za održavanje Skupštinske sednice.\nSednicom, koja je održana prema planiranom Dnevnom redu, predsedavao je predsednik Bojan Bogdanović, dok je pojedine tačke predstavljala Dragana Korica, izvršni direktor SrbGBC.\nNa početku sednice, već tradicionalno, prisutnima su se predstavile nove Članice, a potom su prezentovani Finansijski i Godišnji izveštaji za 2019. godinu i predloženi Program aktivnosti i Finansijski plan za 2020. godinu.\nZnatan deo vremena odvojen je za Godišnji Izveštaj 2019 koji je prisutne, kroz prezentovanu retrospektivu rada Saveta, podsetio na benefite članstva. Takođe, za opravdano ambiciozan Program aktivnosti 2020, proistekao iz postignutog u prethodnoj godini, kao potencijal koji omogućuje Članicama da prepoznaju svoje interesovanje za buduće angažovanje u Savetu.\nPrisutni su, jednoglasnim izjašnjavanjem, u potpunosti prihvatili navedene izveštaje i predloge.\nSkupština je završena zaključkom da se Saveta razvija uzlaznom linijom, koja se ogleda u sve većem prepoznavanju SrbGBC kao respektabilne organizacije u sektoru, kao i one čiji su ciljevi neizostavni deo vremena koje dolazi. Saradnje i parntnerstva, učešće članova u radnim grupama, aktiviranje pridruženog članstva, poziv Savetu za učešćem na događajima drugih, su samo neke od aktivnosti koje to potvrđuju. Znatno povećanje članstva od 64%, u odnosu na prethodnu godinu, govore u prilog tome


Zemljotres u Nepalu uništio arhitektonsko blago Katmandua (VIDEO) - National Geographic Srbija\nDarahara toranj i Kastamandap hram među brojnim istorijskim lokalitetima sravnjenim sa zemljom nakon zemljotresa.\nMnogobrojne istorijske građevine od velikog značaja u dolini Katmandu uništene su usled zemljotresa koji je pogodio Nepal i ubio preko 4.000 ljudi. Darahara, 60 metara visoki beli minaret izgrađen 1832. godine uništen je, dok je Kastamandap, trospratni drveni hram takođe sravnjen sa zemljom.\nPogledajte i: Mont Everest "potonuo" usled razornog zemljotresa koji je pogodio Nepal?\n"Nije čuven kao toranj, ali je istorijski možda najznačajnija zgrada u Katmanduu koja je uništena", rekao je profesor Majkl Hat, direktor Istočnoazijskog instituta, govoreći o hramu Kastamandap. "Prva slika koju sam video na internetu nakon zemljotresa bila je slika Katmanduovog Durbar trga i prvi utisak bilo je potpuno uništenje."\nSaznajte i: Zemljotres u Nepalu je uticao i na živote životinja\nDve najčuvenije pagode na trgu takođe su uništene, ali kako je sve više slika bilo kačeno na internet, tako je postalo jasnije da su ipak neki istorijski hramovi preživeli uništenje. U Katmandu dolini nalaze se tri velika grada - Katmandu, Patan i Baktapur - od kojih je svaki izgrađen oko srednjevekovnih kompleksa palata i svi imaju javni trg prepun hramova i svetilišta.


Mora je, posle sastanka sa premijerkom Anom Brnabić, rekao da će privredni rast Srbije u 2019. biti, prema proceni Svetske banke, oko 3,5 odsto, a u narednim godinama oko četiri odsto."Mi verujemo da je potencijal Srbije mnogo veći i o tome smo razgovarali sa premijerkom", rekao je Mora.\n"Imali smo danas veoma dobar sastanak sa premijerkom i njenim timom. Svetska banka ima veoma blisku i dobru saradnju sa srpskim vlastima i Vladom Srbije. Mi pomažemo u različitim oblastima i po pitanju različitih politika".Mora u izjavi za Tanjug kaže da je razgovor sa premijerkom vodjen o prioritetima u refromama, kao i daljoj saradnji sa Svetskom bankom. Kaže da je diskutovano o tome šta su ključne reforme i pitanja na koja vlada treba da se fokusira kako bi se povećao potencijal ekonomije.\n"Veoma smo srećni što smo blizak partner Srbije u mnogim inicijativama, po pitanju inovacija".Mora ističe, na primer, da uspešno rade fondovi za inovacije i nauku i da je veoma važno što vlada, kao i premijerka lično, daje veliku podršku digitalnoj agendi.\nTo je samo jedan od pokazatelja Duing biznis liste i vodjeni su razgovori o tome kako funkcioniše tržište, rekao je Mora i dodao da je važno podsticati konkurenciju na tržištu kako bi se razvijao privatni sektor.Na pitanje šta misli o nedavnom uspehu Srbije na Londonskoj berzi pošto je prvi put posle šest godina emitovala 10-godišnju evroobveznicu u vrednosti od milijardu evra, po najnižoj kamatnoj stopi koju je naša država ikada ostvarila na hartije te ročnosti - od 1,619 odsto, Mora ističe da je cena na berzi odraz privrede neke zemlje i da vlasti Srbije treba da budu ponosne.\nBeograd -- Putnički saobraćaj na beogradskom Aerodromu Nikola Tesla povećan je za 7,4 odsto u drugom kvartalu 2019. godine u odnosu na isti period prošle godine.\nTo je saopštila francuska kompanija Vansi erports (Vinci airports) koja je koncesionar tog aerodoroma.\nOni su naveli da je u prvoj polovini ove godine zabeležen rast saobraćaja u gotovo svim državama gde posluje ta kompanija, u proseku za 6,7 odsto, a usluženo je 66,2 milona putnika na 46 aerodroma."Ovako dobri rezultati se naročito reflektuju na otvaranje brojnih novih avio-linija, neretko po prvi put, između aerodroma kojima upravlja Vansi i svetskih prestonica", stoji u saopštenju.\nU Srbiji je saradnja Vansija sa avio-prevoznicima od njenog dolaska krajem 2018. godine dovela do povratka kompanije Er Frans (Air France), koja je posle šest godina ponovo otvorila liniju Pariz–Beograd.\nViz er (Wizz Air) je otvorio novu liniju između Beograda i Aerodroma Sent Egziperi u Lionu, kojim isto upravlja kompanija Vansi.\nPredsednik Vansi erportsa i generalni direktor kompanije Vansi koncesije (Vinci Concessions) Nikola Notbar je rekao da omogućavanjem lakše turističke, komercijalne i kulturne razmene, svaka nova linija pomaže da se podstakne zemlja domaćin i pomogne njen ekonomski rast.


Jačanje primarne zdravstvene zaštite prioritet – Portal Berane\nJačanje primarne zdravstvene…\nJačanje primarne zdravstvene zaštite prioritet\nMinistarka zdravlja Jelena Borovinić Bojović inicirala je izradu smjernica za zbrinjavanje oboljelih od COVID-a na primarnom nivou, kao i jačanje kapaciteta za rehabilitaciju COVID pacijenata – saopšteno je iz Ministarstva zdravlja.\nMinistarka je učestovala na sastanku koji su danas organizovali Ministarstvo zdravlja i kancelarija Svjetske zdravstvene organizacije (SZO) u Crnoj Gori.\nBorovinic Bojovic istakla je da primarna zdravstvena zaštita igra krucijalnu ulogu u pružanju snažnog odgovora na COVID pandemiju, kako u dijelu liječenja oboljelih, tako i pružanja podrške u procesu rehabilitacije Covid pacijenata nakon izlječenja.\nPrema njenim riječima, primarna zdravstvena zaštita predstavlja okosnicu sistemskog odgovora i njeno osnaživanje je prioritet Ministarstva zdravlja.\nMinistarka Borovinić Bojović se zahvalila SZO za podršku i najavila da je inicirala izradu smjernica za zbrinjavanje oboljelih od COVID-a na primarnom nivou, jačanje kapaciteta zaposlenih u svim domovima zdravlja, takođe uz podršku SZO, kao i jačanje kapaciteta za rehabilitaciju COVID pacijenata.\n– Podsjećajući na značaj PZZ, kao okosnice univerzalne zdravstvene zaštite, posebno u vremenu pandemije, dr Mina Brajovic je istakla potrebu da se napori zdravstvenog sistema mobilišu na dva paralelna kolosjeka i to: implementacije mjera, kako bi se prekinuo lanac transmisije i pružio sveobuhvatan odgovor na COVID, ali i kontinuirano pružanje esencijalnih servisa tokom pandemije uključujući imunizacije, screening programe, kontrolu hipertenzije i slično – navodi se u saopštenju Ministarstva zdravlja.\nU ime nacionalnog ekspertskog tima Aldijana Zeković, iz Doma zdravlja Podgorica predstavila je sistemske i konkretne izazove koji su u toku prethodnih mjeseci identifikovani prilikom zbrinjavanja COVID pacijenata.\nPlanirano je da nacionalni ekspertski tim pod okriljem Ministarstva zdravlja, a uz ekspertsku podršku SZO, intenzivira konsultacije u ciju redefinisanja i unapređivanja kvaliteta i dostupnosti primarne zdravstvene zaštite za građane Crne Gore.


"Krizu je izazvao kapitalistički finansijski sistem, a mi plaćamo!" | BL!N Magazin\nPROTESTI RADNIKA U ŠPANIJI\n"Krizu je izazvao kapitalistički finansijski sistem, a mi plaćamo!"\nArhiva 19.06.11, 20:26h\nDok se radnici širom svijeta bune i grčevito bore za prava, koja su im ugrožena od strane njihovih vlada i političkih moćnika, dotad bosanskohercegovački radnici još uvijek sjede skrštenih ruku, čekaju, trpe i sve više tonu u bijedu i neimaštinu. Pitanje je samo do koje granice se može trpiti ponižavanje i omalovažvanje etnokapitalističkih moćnika i ima li uopšte snage i svijesti da se nešto mora mijenjati, ili je pak ubijena svaka želja i nada za boljim sutra?\nDesetine hiljada Španaca prošetalo je Madridom u znak protesta zbog visoke stope nezaposlenosti, teške ekonomske situacije i nesposobnosti političara, a slične demonstracije su održane i u drugim gradovima poput Barselone, Valensije i Sevilje.\n"Krizu je izazvao kapitalistički finansijski sistem, a mi plaćamo. Mjere štednje ne bi trebalo da budu usmjerene na radničku klasu", kaže demonstrant Antonio Kortes.\nDemonstranti su krenuli u protestnu šetnju sa šest lokacija u Madridu noseći transparente na kojima je pisalo "Šetajmo zajedno protiv krize", javila je agencija AP.\nPozivajući se na izvore u policiji, agencija Rojters javila je da se okupilo između 35.000 i 45.000 ljudi.\nPremijer Hose Luis Rodriges Sapatero je izjavio da očekuje da će protesti biti mirni, mada su demonstracije održane uz snažno prisustvo policije zbog incidenata na protestima u srijedu u Barseloni.\nAgencija Rojters javila je da Španci demonstriraju protiv takozvanog "Euro pakta" i načina rješavanja ekonomske krize.\n"Euro pakt" je sporazum koji su dogovorili političari evrozone kako bi stimulisali konkurentnost u bloku što je u Španiji dovelo do reformi prema kojima se kompanijama daju veća ovlaštenja koga mogu da zaposle, a koga da otpuste.\n"Političari treba da dođu ovdje i vide sve ovo", kaže 30-godišnja Paloma Siruhano, medicinska sestra iz Madrida, koja se pridružila protestima noseći bebu u naručju.\nPoslije skoro dvije godine duge recesije, stopa nezaposlenosti u Španiji iznosi 21,3 odsto, što je najviša stopa u evrozoni, a dugovi su se nagomilali.\nStopa nezaposlenosti, koja je dvostruko veća nego 2007. godine, iznosi čak 35 odsto u populaciji koja ima između 16 i 29 godina. Mnogi mladi, visoko obrazovani Španci ne mogu da nađu posao zbog niskog rasta četvrte privrede po veličini u evrozoni.\nProtesti, u kojima učestvuju mladi i stari, zaposleni i nezaposleni, pod nazivom "Indignados" ili "Ogorčeni", počeli su 15. maja i proširili se na čitavu Španiju.\nStotine hiljada Španaca protestuju zato što više ne mogu da trpe smanjenje plata i povećanje poreza, mjere preduzete sa ciljem rješavanja finansijske krize za koju su, kako smatraju demonstranti, krive banke.\nVlada se suočila sa krizom zbog smanjenja javne potrošnje, zamrzavanja penzija, podizanja starosne dobi za odlazak u penziju i pojednostavljivanja procesa otpuštanja zaposlenih.\nŠpanija je ušla u recesiju 2008. godine, ali nije tražila kredit od međunarodnih finansijskih institucija kao što su to učinile neke druge članice evrozone - Grčka, Irska i Portugal.\nMeđutim, njeni finansijski problemi izazivaju paniku u drugim evropskim zemljama zbog obima i značaja njene privrede.


U toku testiranje kandidata za OS BiH u Banjoj Luci - Klix.ba\nU toku testiranje kandidata za OS BiH u Banjoj Luci\n6.6.2012. u 15:59\nU kasarni "Kozara" u Banjaluci u toku je testiranje kandidata za prijem u profesionalnu vojnu službu u Oružane snage BiH, na osnovu javnog oglasa za prijem 300 vojnika.\nNa lokacijama Oružanih snaga BiH u Sarajevu i Tuzli testiranja su počela 21. maja, u Banjoj Luci 4. juna, a početak testiranja u kasarni u Čapljini prolongiran je zbog održavanje vježbe "Zajednički otpor 2012".\nNa javni konkurs za prijem u Oružane snage BiH, objavljen 29. marta, konkurisalo je oko 7.000 kandidata, a samo u Banjoj Luci bit će obavljeno testiranje njih 1.053, koji su izrazili želju za profesionalnim angažmanom u Oružanim snagama BiH, saopšteno je iz Ministarstva odbrane BiH.\nKandidati će biti testirani iz opšteg znanja, testa fizičke sposobnosti i na osnovu obavljenog intervjua, nakon čega će biti izrađena jedinstvena rang lista po formacijskim dužnostima i izvršen odabir kandidata koji će biti upućeni na ljekarski pregled i na osnovnu obuku.\nMinistarstvo odbrane BiH preduzelo je niz dodatnih mjera kojima će se obezbijediti da rezultati testiranja budu najbolja preporuka za prijem u profesionalnu vojnu službu u Oružane snage BiH, što će, uz primjenu zakonskih i podzakonskih odredbi koje regulišu oblast prijema u vojnu službu, omogućiti da se proces prijema odvija na potpuno transparentan način, navodi se u saopštenju.\nČović: Potrebna je rekonstrukcija na svim nivoima vlasti\n06.06.2012. u 15:43


Putin optužio SAD za novu utrku u naoružanju | Starmo\nNaslovnica Život Putin optužio SAD za novu utrku u naoružanju\nPutin optužio SAD za novu utrku u naoružanju\nMoskva — Ruski predsjednik Vladimir Putin optužio je u četvrtak Sjedinjene Države za pokretanje nove utrke u naoružanju, rekavši da je Moskva prinuđena da razvije hipersonično oružje kao odgovor na američke aktivnosti.\nOdgovarajući na pitanje o riziku nove utrke u naoružanju, Putin je izjavio na tradicionalnoj konferenciji za novinare krajem godine: “To se već desilo i to je očigledno“.\nPutin je ranije tražio od Washingtona da pristane na jednogodišnje produženje sporazuma Novi START, posljednjeg preostalog sporazuma koji održava nuklearnu ravnotežu između dvije zemlje i koji ističe u februaru.\nKazao je kako vjeruje da je novoizabrani američki predsjednik Joe Biden otvoren za dijalog po tom pitanju, “ali nama je potrebna neka reakcija američkih partnera“.\nSporazum Novi START (Sporazum o smanjenju strateškog naoružanja), potpisan u 2010., limitira broj strateških nuklearnih bojevih glava, projektila i bombardera koje Rusija i Sjedinjene Države mogu razmjestiti, prenosi Reuters.\nOvo je već jako ozbiljno: 150 hiljada ruskih vojnika na granici sa Ukrajinom!\nSAD: Ako umre Navalny biće posljedica…\nMacron traži povlačenje “jasne crvene linije” sa Rusijom\nRusija i Ukrajina: Trenutno – diplomatski rat


Ova evropska zemlja je raj za bankare-milionere | Kamatica\nPočetna > tekst > Ova evropska zemlja je raj za bankare-milionere\nOva evropska zemlja je raj za bankare-milionere\nTekst objavljen: 16.07.2013 10:00\nU Britaniji je u 2011. godini daleko veći broj bankara zaradio po milion evra nego što je to bio slučaj u drugim članicama Evropske unije.\nObjavljujući prvi put podatke o platama bankara, Evropska bankarska agencija (EBA) navodi da je 2.436 bankara u Britaniji zaradilo po milion evra, ili čak više u 2011. godini, prenosi Rojters.\nOd tog broja, 1.809 njih je zaposleno u investicionom bankarstvu, 85 u maloprodajnom bankarstvu, 182 se bavi upravljanjem aktivama, a 360 je u drugim bankarskim sektorima, navedeno je u izveštaju EBA, koji ima za cilj prikupljanje podataka u cilju izrade propisa za ograničenje bankarskih bonusa, koji će stupiti na snagu od 2014. godine.\nBritanija se protivila predlogu da bonusi ne budu veći od godišnje plate, ali su je nadglasale preostale evropske zemlje koje veruju da će se na taj način sprečiti preuzimanje prevelikih rizika zarad dobijanja velikih bonusa, kao što je to bio slučaj u periodu pre izbijanja finansijske krize.\nEBA, koja predlaže da plata bankara ne može biti veća od 500.000 evra godišnje, saopštila je da je samo 170 bankara u Nemačkoj imalo zaradu veću od miliona evra, zatim 162 u Francuskoj, 125 u Španiji, 96 u Italiji i 36 u Holandiji.\nmilioneri Britanija zarade najveće plate visoke plate bankari


Na današnji dan: Magla pomogla Milanu u Beogradu [VIDEO] - Sportska centrala\nNa današnji dan: Magla pomogla Milanu u Beogradu [VIDEO]\n9 nov 2018. 18:39\nNa beogradskoj „Marakani“ je 9. novembra 1988. godine na programu bila čuvena utakmica između Crvene zvezde i Milana u osmini finala tadašnjeg Kupa šampiona.\nUtakmica je prekinuta pri rezultatu 1:0 za beogradske crveno-bele zbog magle u 64. minut, i ponovljena je narednog dana. Ostalo je istorija, a Zvezda je preko zvaničnog sajta podsetila na ovaj legendarni duel.\n– Duel protiv Milana u osmini finala Kupa evropskih šampiona bio je sudar moćnih ekipa, a mesta je među osam najboljih bilo je samo za jednu. Prvi duel u Italiji završen je rezultatom 1:1, crveno-beli su poveli nakon majstorije i gola Dragana Stojkovića, ali je samo minut kasnije Milan izjednačio. Taj remi dodatno je hrabrio pred revanš na Marakani, na kojoj su padali mnogi velikani.\n– To je bila utakmica puna naboja i da nije bilo magle, sigurno da bi Crvena zvezda prošla dalje. Pitanje je da li bi bilo velikog Milana, jer je tada to bio tim u nastajanju i formiranju, a posle toga je osvojio titulu i dominirao Evropom. Magla mu je pomogla u tom slučaju da ga Zvezda ne zaustavi – rekao je legendarni Dejo Savićević o čuvenoj utakmici koja je ponovljena dan kasnije.\nJeste bila eliminisana, ali je stigla potvrda da mogu da se nose sa apsolutno svakom ekipom na svetu. Pobednički mentalitet se gradio godinama, Milan je bio samo lekcija na putu ka evropskom tronu, pošto je Zvezda 1991. godine ispisala najsjajnije stranice istorije srpskog fudbala osvajanjem titule i to nasledivši crveno-crne na tronu., stoji na sajtu Crvene zvezde.


Uspješna godina sa 2,7 odsto manje krivičnih djela | Palelive.com\nPočetna Novosti Aktuelnosti Uspješna godina sa 2,7 odsto manje krivičnih djela\nUspješna godina sa 2,7 odsto manje krivičnih djela\nProšla godina na području u nadležnosti Policijske uprave Istočno Sarajevo bila je uspješna, a o tome govore rezultati prema kojima je zabilježeno 2,7 odsto manje krivičnih djela nego 2019, rekao je načelnik ove uprave Branimir Šehovac.\nOn je na konferenciji za novinare naveo da je stanje bezbjednosti u prošloj godini po svim segmentima ocijenjeno kao zadovoljavajuće, te da nisu imali krivičnih djela protiv života i tijela sa većim stepenom društvene opasnosti, kao što su ubistva ili teška ubista.\nŠehovac je ukazao da je zabilježeno povećanje broja krivičnih djela nasilja u porodici jer je u junu stupila na snagu dopuna Zakona o zaštiti od nasilja u porodici, prema kojem je svaki prijavljeni slučaj krivično djelo, pa je evidentirano 85 slučajeva.\nPrema njegovim riječima, dobri rezultati zabilježeni su i kada je riječ o krivičnim djelima iz oblasti nedozvoljene proizvodnje i prometa droge, ali i oblasti privrednog kriminaliteta.\nOn je rekao da nije bilo narušavanja javnog reda i mira u većem obimu koji bi izazvao uznemirenost kod građana, a smanjen je i broj saobraćajnih nezgoda sa poginulim, kao i teže povrijeđenim licima.\nŠehovac je istakao i da je prošlu godinu obilježilo otvaranje Policijske stanice Istočna Ilidža, staničnog odjeljenja Trebević i realizovanje projekta video-nadzora, te dodao da je uspješan i rad na obezbjeđivanju turističke sezone na Jahorini.\nNačelnik sektora Kriminalističke policije Aleksandar Zeković naveo je da je u protekloj godini registrovano 569 krivičnih djela, te su podnesena 462 izvještaja o počinjenom krivičnom djelu protiv 494 lica, od kojih 159 povratnika i 13 maloljetnih lica.\nZeković je istakao da koeficijent ukupne rasvijetljenosti krivičnih djela iznosi 88 odsto, dok je koeficijent rasvijetljenosti po nepoznatom počiniocu 67 odsto.\nOn je rekao da je iz oblasti opšteg kriminaliteta zabilježeno 475 krivičnih djela, 48 iz privrednog kriminaliteta, a 25 u vezi sa zloupotrebom droge, kada su pronađene tri laboratorije za vještački uzgoj indijske konoplje i tri zasada, a evidentirano je i 21 krivično djelo protiv bezbjednosti saobraćaja.\nNačelnik Sektora policije u Policijskoj upravi Istočno Sarajevo Milan Čvoro naveo je da su prošle godine registrovali 664 narušavanja javnog reda i mira, što je za 91 odsto više od 2019.\nOn je dodao da se u 267 slučajeva radilo o prekršajima organičenja kretanja usljed nepoštovanja odredaba Republičkog štaba za vanredne situacije.\nČvoro je naveo da su se u protekloj godini dogodile 702 saobraćajne nezgode, što je za 14,3 odsto manje nego 2019, u kojima su povrijeđena 222 lica od kojih je šest smrtno stradalo, 43 teže i 173 lakše povrijeđena.\nPrema njegovim riječima, registrovano je 32.805 prekršaja iz oblasti saobraćaja, dok je iz saobraćaja isključeno 981 vozilo i 1.283 vozača, i to najčešće zbog pijanstva, vožnje prije sticanja zakonskog prava, kao i zbog isteka registracije više od 30 dana i tehničke neispravnosti.\nČvoro je dodao da je nadležnom tužilaštvo dostavljen 21 izvještaj o počinjenom krivičnom djelu iz oblasti bezbjednosti javnog saobraćaja.\nPrethodni članakOd školske sekcije do najuspješnijeg kluba u Srpskoj\nNaredni članakMitropolit Hrizostom u četvrtak služi na Palama\n15/01/2021 12:57 PM\nDa li je moguće?! Uspješna sa 2.7% manje krivičnih djela?! Grohotom se smijem…


Na hiljade građana prelazilo granice Kosova u jeku anti-COVID mjera | Info-ks.net\n12.04.2021 u 16:43\nKarantin? Na hiljade građana prelazilo granice Kosova u jeku anti-COVID mjera\nZa samo 24 sata, između subote i nedelje (10. i 11. april), više od 28.000 građana Kosova je prešlo granicu sa zemljama u okruženju (Albanija, Sjeverna Makedonija, Crna Gora i Srbija), objavila je Policija Kosova\nOd toga je 15.000 građana u ta 24 sata prešlo granični prelaz Morina između Kosova i Albanije. U međuvremenu, na teritoriju Kosova je u istom vremenskom periodu ušlo više od 21.000 ljudi.\nSamo granicu sa Albanijom u ta dva dana prešlo je, prema podacima Vlade Kosova, oko 29.000 građana, a među njima je bilo i nekoliko vladinih zvaničnika.\nPutovanja za vikend u Albaniju su se dogodila dok su na Kosovu na snazi mere u borbi protiv pandemije koje, pored ostalog, podrazumevaju zabranu kretanja od 22 časa naveče do pet sati ujutru. Takođe, ugostiteljskim objektima je do 18. aprila zabranjen rad i dozvoljene su samo usluge "za poneti" ili dostava hrane, a zatvoreni su i tržni centri.\nKrasniqi: Oni koji se kreću u masi šire zarazu\nVlada Kosova je nove mere usvojila 5. aprila usled povećanja broja novoinficiranih korona virusom i one su na snagu stupile 7. aprila.\nU poslednjih mesec dana Kosovo svakodnevno registruje oko 700 ili 800 novih slučajeva infekcije.\nInfektolog Valbon Krasniqi, koji je i direktor Univerzitetsko-kliničko bolničkog centra Kosova, naglašava da je jedan od ciljeva uvođenja novih mera bilo sprečavanje velikih gužvi.\nOn napominje da su zdravstveni radnici sa velikom zabrinutošću posmatrali odlazak velikog broja građana Kosova u Albaniju.\n'Opušteni' građani, a bolnice prepune\n"Kada odete na neko drugo mesto i boravite u zajedničkim prostorijama, stvaraju se gužve a grupe ljudi predstavljaju najveći rizik od širenja virusa. Poznati su kao super-širitelji zaraze, bez obzira u kojoj se zemlji nalaze, odnosno da li se nalaze u svojoj ili nekoj drugoj državi. Zato nam se ne sviđa ono što smo videli ovih dana. Svako ponašanje, svaka akcija građana koja je u suprotnosti sa merama koje podržavamo već više od godinu dana, rizikuje dalje širenje virusa", napominje Krasniqi.\nSa druge strane, portparol Vlade Kosova Perparim Kryeziu navodi da su granice otvorene i da "građani imaju pravo da putuju prema svojim potrebama, uz poštovanje mera zemlje domaćina, kao i onih na Kosovu pri povratku u zemlju".\n"Uvedene su mere za zaštitu zdravlja građana. Međutim, one mogu biti efektivne samo ako svi zajedno pokažemo posvećenost za održavanje svog zdravlja i zdravlja drugih. Pored vakcinacije, ne možemo da zaustavimo ni zajedničke napore na sprovođenju zaštitnih mera, kako građana tako i samih institucija i preduzeća, a kako bismo što pre dobili bitku protiv pandemije", rekao je Kryeziu za RSE.\nMeđutim, mere koje je Vlada Kosova uvela nalažu da prilikom ulaska na teritoriju Kosova svi moraju da imaju negativan PCR test, ne stariji od 72 sata. U suprotnom, moraju da budu u izolaciji na nedelju dana. Od ove mere su izuzeti građani Kosova koji su zemlju napustili u poslednja 24 sata.\nIz Policije Kosova nije precizirano da li se ove mere sprovode na granici prilikom ulaska ili povratka kosovskih građana iz Albanije, u slučaju da su tamo boravili duže od 24 sata.\nRadio Slobodna Evropa je zbog iste teme kontaktirao i Ministarstvo zdravlja, ali do objavljivanja ovog teksta odgovor nije stigao.\nJedan broj građana koji je ušao na Kosovo u nedelju uveče potvrdio je RSE da nije uopšte bio obavešten merama vlade.\nPovećanje broja novoinficiranih izazov za bolnice\nSa druge strane, direktor Univerzitetsko-kliničko-bolničkog centra Kosova Valjbon Krasnići navodi da su od sredine marta bolnice prebukirane pacijentima, te da bi povećanje broja osoba kojima je potrebno bolničko lečenje, dodatno zakomplikovalo situaciju u zdravstvenim ustanovama.\n"Prošlo je otprilike mesec dana otkako na dnevnom nivou imamo u proseku oko 900 pacijenata, kako u opštim bolnicama tako i na klinikama Univerzitetsko-kliničkog centra Kosova i veliki je izazov svako povećanje broja zaraženih slučajeva i osoba kojima trebaju hospitalizacija, bolnička služba i bolnički kapaciteti", naglašava Krasnići.\nOd oko 900 pacijenata koji se nalaze na lečenju od COVID-19, njih 37 se nalazi u kritičnom stanju i leče se na odeljenju intenzivne nege, dok je oko 700 na stalnoj terapiji kiseonikom.\nPacijenti koji imaju COVID-19 leče se u sedam regionalnih bolnica na Kosovu dok na Univerzitetsko-kliničkom centru Kosova u Prištini, postoji pet klinika, koje su pretvorene u covid odeljenja.\nPrema podacima Nacionalnog instituta za javno zdravlje Kosova od 11. aprila, registrovano je 12 smrtnih slučajeva i 529 novih slučajeva korona virusa.\nOd početka epidemije ukupno je registrovano 97.996 slučajeva infekcije, od kojih je 1.988 osoba preminulo. Trenutan broj aktivnih slučajeva je 13.944.


BAHAĆENJU DOŠAO KRAJ Policija uhapsila bivšeg vođu "Srbske časti" Igora Bilbiju! Pronađeno oružje, municija i pancirni prsluk\n“Policijaci su zajedno sa Žandaremirojm obavili raciju u jednom kafiću gdje su zatekli Bilbiju”\nTokom vikenda prijedorska policija uhapsila je bivšeg vođu “Srbske časti“ Igora Bilbiju, kod koga je pronađeno oružje, municija i pancirni prsluk, saznaje Srpskainfo.\n“Policijaci su zajedno sa Žandaremirojm obavili raciju u jednom kafiću gdje su zatekli Bilbiju. Tom prilikom kod njega je pronađen i oduzet pištolj “Češka Zbrojevka” model 100 kalibra devet mm sa 12 komada metaka”, rekao je izvor Srpskainfo.\n“Bilbija je zatim uhapšen, a nakon kompletiranja predmeta, Okružnom javnom tužilaštvu Prijedor, biće dostavljen izvještaj za počinjeno krivično djelo “Nedozvoljena proizvodnja i promet oružja ili eksplozivnih materija”, rečeno je u policiji, navodeće inicijale osumnjičenog.\n“U odvojenim aktivnostima, u Prijedoru, oduzeta je određena količina medicinske droge od S.G. iz Prijedora”, dodali su policiji.\nIgor BilbijaSrbska Čast\nPrevious article Oglasili se iz SIPA-e nakon hapšenja u slučaju Dženan Memić\nNext article Poruka iz RS upućena Vojislavu Šešelju odzvanja Srbijom: “Izvlačite kosti mog mrtvog muža!”


Evropska unija je odmakla u energetskoj tranziciji – većina članica ugalj će iz upotrebe izbaciti već krajem sledeće decenije, a plan je da 2050. godine Unija potpuno završi proces dekarbonizacije, odnosno smanjenja emisije štetnih gasova koji ugrožavaju klimu. Srbija je sa zemljama Zapadnog Balkana prihvatila da će slediti taj plan, a briselska kancelarija za energetsku tranziciju otvorila je za to vrata podrške.\nTim Mekfi, portparol EU za energetiku i klimatsku akciju, kaže da je to važan projekat, u vezi sa Evropskim zelenim ugovorom, koji je prioritet. "Unutar EU radimo na postepenom izbacivanju uglja i podršci sredinama koje imaju rudnike uglja‚ da se prebace na čistije izvore energije, da nađu odgovarajuće programe i iskoriste sredstva iz fondova Evropske unije i međunarodnih finansijskih institucija, i usvoje strategiju za prelazni period", navodi Mekfi. Analize ukazuju da šesnaest termoelektrana na ugalj na Zapadnom Balkanu emituju čak 20 puta više sumpor-dioksida od proseka Unije.\nPromene u energetici su neminovne, ali moraju, kažu, biti postepene uz očuvanje energetske bezbednosti zemlje. Ministarka rudarstva i energetike, Zorana Mihajlović, kaže da klima i energetika nisu vezane za jednu zemlju, već za ceo region. "I zato će Srbija tu biti jako aktivna. Dakle, mi smo već pokušali da uspostavimo određenu komunikaciju sa tom Kancelarijom i nama je jako stalo da vidimo kakva su iskustva, kako će to izgledati u narednom periodu", napominje Mihajlovićeva.\nU tom procesu važne su aktivnosti lokalnih samouprava. Dobar primer je Niš, gde u planiranje energetske tranzicije uključuju i građane i osnivanje energetskih zadruga koje će graditi solarne panele. Toplana se modernizuje, a pomoć najavljuju i za domaćinstva. Bojan Gajić, gradski energetski menadžer Niša, najavljuje da će se u narednih nekoliko meseci pokrenuti program sufinansiranja zamene starih kotlova i šporeta građana koji koriste ogrevno drvo i ugalj, ili priključenje individualnih objekata na sistem daljinskog grejanja.


Zvizdić sa direktoricom Svjetske banke: Dobar poslovni ambijent preduslov za stvaranje novih radnih mjesta – Haber.ba\nZvizdić sa direktoricom Svjetske banke: Dobar poslovni ambijent preduslov za stvaranje novih radnih mjesta\nPodrška reformskim procesima u Bosni i Hercegovini bila je tema razgovora predsjedavajućeg Vijeća ministara BiH Denisa Zvizdića u Washingtonu sa direktoricom Svjetske banke Sri Mulyani Indrawati i potpredsjednikom Svjetske banke za Evropu i centralnu Aziju Cyrilom Mullerom, javlja Anadolu Agency (AA).\nDenis Zvizdić - Anadolija\nPredsjedavajući Vijeća ministara BiH je upoznao predstavnike Svjetske banke sa trenutnom situacijom u BiH u svijetlu kreiranja i implementacije Reformske agende. Dodao je da reformski potezi već daju rezultate i naglasio da je Bosna i Hercegovina predala kredibilnu aplikaciju za članstvo u EU.\nIstaknuo je da su trenutni prioriteti ubrzavanje euroatlanstskog puta BiH, stvaranje boljeg poslovnog okruženja i zapošljavanje mladih, te jačanje vladavine prava i sigurnosti.\nDirektorica Indrwati je čestitala predsjedavajućem Zvizdiću na aplikaciji za članstvo u EU i izrazila podršku refomama. Rekla je da je provođenje reformi težak posao, ali koji u konačnici donosi dobro.\nDodala je da će Svjetska banka, u saradnji sa drugim finansijskim institucijama, pratiti reformske korake BiH i pomoći u njihovom provođenju. Istaknula je da reformske poteze treba dizajnirati na takav način da se snaži poslovni ambijent i istovremeno zaštite najugroženije kategorije stanovništva. Naglasila je da je to preduslov za stvaranje novih radnih mjesta i zapošljavanja mladih.\nPredsjedavajući Vijeća ministara BiH se zahvalio Svjetskoj banci na dosadašnjoj podršci Bosni i Hercegovini istaknuvši da su projekti Svjetske banke doveli do poboljšanja u svim oblastima, a posebno u jačanju fiskalne discipline institucija. Dodao je da Bosna i Hercegovina radi na suštinskim reformama u svim društvenim oblastima i da je BiH u tom procesu potrebna finansijska pomoć kao i ekspertiza, te pozvao Svjetsku banku da pojača svoje aktivnosti u Bosni i Hercegovini.\nTeme:BiH, Denis Zvizdić, Sri Mulyani Indrawati, Svjetska banka\nSukob migranata i policije kod Bileće, u akciju se uključuje i Žandarmerija


Evidentirano 10 kriminalnih grupa koje krijumčare oružje - Glas Srpske\nSrna 21.01.2022 09:10\nBANjALUKA - U BiH je od 2018. do 2020. godine, prema obavještajnim podacima, evidentirano 10 organizovanih kriminalnih grupa koje se bave krijumčarenjem oružja, pišu današnje "Nezavisne novine".\nBanjalučki dnevnik piše da se oružje iz BiH švercuje kamionima i autobusima koji imaju prethodno pripremljeno duplo dno, takozvani štek, ili u spremnicima u kojima se nalazi druga roba, a da su krajnje odredište zemlje poput Švedske, Francuske, Belgije i Holandije, u manjem obimu države iz okruženja.\nU Prijedlogu procjene prijetnje od organizovanog kriminala u BiH u 2021. godini istaknuto je da, na osnovu raspoloživih podataka, u BiH i dalje egzistiraju velike količine naoružanja zaostalog iz perioda konflikta, koje se nelegalno prodaje u EU.\nNa tom tržištu, dodaje se, postoji rast potražnje na crnom tržištu, a naoružanje traže lica koja se dovode u vezu sa organizovanim kriminalom i terorizmom.\nRaspoloživi podaci ukazuju da se modus operandi krijumčarenja oružja odvija tako što organizovane kriminalne grupe kupuju oružje na ilegalnom tržištu BiH od njima poznatih lica, privremeno ga skladište u BiH, a potom ga koriste za kriminal u BiH, zemljama regiona ili EU.\nOsim toga, u dokumentaciji Ministarstva bezbjednosti u Savjetu ministara ističe se da se oružje, nabavljeno u BiH koristi za kriminal u Evropi, uključujući i oružane pljačke, kao i da su kriminalna lica, porijeklom iz BiH, koja borave u inostranstvu, upoznata sa prilikama u vezi sa ilegalnim tržištem i cijenama naoružanja u BiH.\nNaglašeno je i da postoji trend smanjenja ukupnih količina oružja u ilegalnom posjedu na crnom tržištu oružja u BiH, navode "Nezavisne".\nOčekuje se da dođe do promjena načina djelovanja pomenutih grupa, u smislu da će neke kriminalne grupe pokušati da trguju i prepravljenim startnim oružjem ili nekim drugim vrstama oružja, a da bi se to preduprijedilo potrebno je u zakonima o oružju rigoroznije tretirati registraciju ove vrste oružja.


Nedelja, 24.02.2019 04:22\n22.02.2019 16:00 kgsport.info 262\nZa nešto manje od nedelju dana nastavlja se takmičenje u Prvoj ligi Srbije. Fudbalere Radničkog 1923 na samom startu prolećne polusezone očekuje nekoliko izuzetno teških utakmica, prva u nizu već u sredu protiv Zlatibora. Kragujevčani su prethodnih mesec dana naporno trenirali sa ciljem da početak prolećne bitke za bodove dočekaju što spremniji i produže...\n21.02.2019 09:32 kgsport.info 363\nU generalnoj probi pred nastavak sezone u Prvoj ligi Srbije, fudbaleri Radničkog 1923 su na glavnom terenu stadiona „Čika Dača“ pobedili čačanski Borac rezultatom 2:1 (1:0). Utakmicu su obeležila dva dosuđena jedanaesterca, po jedan na obe strane, kao i prelep pogotak Vujasina, koji je i odlučio pobednika današnjeg susreta. Posle osam utakmica odigranih...\n19.02.2019 08:45 kgsport.info 561\nIskusni defanzivac Branko Ostojić (35) novi je igrač kragujevačkog Radničkog 1923. U pitanju je još jedan povratnik na „Čika Daču“, fudbaler sa bogatom internacionalnom karijerom, od koga se očekuje da pojača konkurenciju na štoperskoj poziciji. Posle iznenadnog odlaska doskorašnjeg kapitena Milana Ilića u Sloveniju, Radnički 1923...\n17.02.2019 14:25 KG fudbal 358\nFudbaleri kragujevačkog Radničkog 1923 pretrpeli su danas drugi poraz u okviru zimskih priprema. Učenici Dejana Nikolića su u osmoj kontrolnoj utakmici poraženi od beogradske Lokomotive, člana Srpske lige Beograd, rezultatom 0:1 (0:0). Žestok ritam rada tokom zimskih priprema očigledno je ostavio traga na fudbalerima kragujevačkog prvoligaša. Pulene Dejana...\n14.02.2019 13:09 kgsport.info 403\nFudbalski klub Radnički 1923 je tokom zimskog prelaznog roka „osvežio redove“ dovođenjem sedam novih igrača. Dres prvoligaša sa „Čika Dače“ zadužili su golman Stefan Vasić, štoper Nikola Rađen, levi bek Aleksandar Popović, vezni fudbaleri Stefan Grbović i Željko Žerađanin, i napadači Miloš Đorđević i Luka Milisavljević....\n14.02.2019 09:05 kgsport.info 370\nPosle šest uzastopnih pobeda, fudbaleri Radničkog 1923 danas su pretrpeli prvi poraz u prepremnim utakmicama. Kragujevčanima je meru uzela ekipa Jagodine Tabana, koja je na pomoćnom terenu stadiona „Čika Dača“ slavila sa 1:3 (1:1). Puleni trenera Dejana Nikolića odigrali su korektnu utakmicu, ali su imali velikih problema sa realizacijom, što...\n09.02.2019 23:19 kgsport.info 475\nFudbaleri Radničkog 1923 nastavili su seriju pobeda u prijateljskim utakmicama. Izabarnici Dejana Nikolića danas su u šestoj proveri pred nastavak takmičenja u Prvoj ligi Srbije bili bolji od srpskoligaša Šumadije iz Aranđelovca sa 2:0 (1:0), a utakmicu je obeležio majstorski pogodak Ognjena Ilića u samoj završnici susreta. Za razliku od prethodnih pet provera, današnji...\n06.02.2019 19:12 kgsport.info 542\nFudbaleri Radničkog 1923 su i u petom kontrolnom susretu tokom zimskih priprema ostvarili pobedu. Danas je na pomoćnom terenu stadiona „Čika Dača“ savladana odlična ekipa Sloge iz Požege sa 2:0 (0:0). Još jedan dobar test imali su izabranici Dejana Nikolića u duelu sa jednom od vodećih ekipa na tabeli Srpske lige Zapad. Požežani su pružili jak otpor i...\n03.02.2019 14:27 kgsport.info 524\nFudbaleri Radničkog 1923 nastavili su niz trijumfa u prijateljskim utakmicama. Kragujevčani su danas u četvrtoj proveri ove zime pobedili na pomoćnom terenu stadiona „Čika Dača“ Kolubaru iz Lazarevca sa 2:0 (1:0). Utakmica sa Lazarevčanima trebala je da bude prijateljskog karaktera, ali je usled nešto oštrijih duela na terenu došlo do...\n31.01.2019 17:01 kgsport.info 388\nU trećoj kontrolnoj utakmici tokom zimskih priprema, fudbaleri Radničkog 1923 su na pomoćnom terenu stadiona „Čika Dača“ savladali Slogu 33 iz Petrovca na Mlavi sa ubedljivih 5:0 (2:0). Kragujevački prvoligaš pružio je danas verovatno i najbolju partiju u dosadašnjem delu priprema, koju je začinio sa pet postignutih pogodaka. Zaista, ekipa trenera Nikolića...\nNapredak - Spartak ŽK 0 : 0 Šanse ili ono što na njih liči\nNapredak - Spartak ŽK 0 : 0 Reč trenera\nJOS JEDNA KVALITETNA PROVERA JE PRED NAMA\ncanect je ocenio utakmicu\nPolet - Proleter 2006 2:3


Nove mere: U studentske domove i kafiće uz dokaz da nisi inficiran, ostaje policijski čas, škole rade - Radio Goraždevac\nPosebne mere za ulazak na Kosovo – dokaz o vakcinaciji ili jedan od testova koji pokazuje da osoba nije zaražena ili ima antitela, i dalje su na snazi, uz pojedine izuzetke. Ova mera je sada sve rasprostranjenina, te osim za zaposlene u javnim i obrazovnim istitucijama, sada važi i za studente, zaposlene u objektima koji rade u kontaktu sa strankama, kao i mušterije i radnike u ugostiteljskim objektima.\nVlada je ujedno odlučila da će od 13. oktobra, svako ko ulazi na teritoriju Kosova mora da poseduje sertifikat o potpunoj vakcinaciji, ili bilo koji drugi dokaz naveden iznad.\nKosovska vlada je precizirala da će od 13. oktobra, zaposleni, tj. osoblje, morati da ima sertifikat o potpunoj vakcinaciji, ili bilo koji drugi dokaz gore naveden.\nKada je osoba sama u vozilu ili sa užim članovima porodice, tokom trčanja, vožnje bicikle i vežbanja, i kada neko jede ili konzumira tečnost.\nKosovska vlada je ujedno odlučila da je za boravak studenata u studentskim domovima studenti neophodno ispuniti jedan od uslova koji se odnose za građane koji ulaze na Kosovo, tj. – da budu vakcinisani ili da imaju jedan od testova na koronavirus koji su gore navedeni.\nMeđutim, učesnici i ovakvih događaja u obavezi su takođe da ispune jedan od predviđenih uslova i dokažu da nisu poztivni na kovid i održavaju distancu od 1.5 metara.\nOd 27. septembra, ugostitelji i samo osoblje takođe mora da ispuni jedan od uslova – tj. dokažu da su vakcinisani, nisu oboleli od kovida ili poseduju anti tela, kako bi im bilo dozvoljeno da uđu u zatvorene prostorije lokala.\nRad ugostiteljski objekata dozvoljen je do 21.30, dok muzika treba da se ugasi već u 21.00.\nBiblioteke, muzeji, bioskopi, pozorišta, kulturni centri koji rade pri kosovskom ministarstvu kulture ili opštinama, dozvoljen je rad koristeći 50% svojih kapaciteta. I ovde važi mera nošenja maski, ali i potvrda o vakcinaciji ili ostali dokazi sa negativnim nalazom na koronavirus. Zaduženo lice u ovim objektima proveravaće poštovanje mera.\nDetaljnije o merama čitajte ovde.


Ćosić u četvrtak preuzima dužnost - FILTER\nĆosić u četvrtak preuzima dužnost\nPrimopredaja dužnosti između Nenada Vukovića, dosadašnjeg gradonačelnika i Ljubiše Ćosića, novoizabranog gradonačelnika Istočnog Sarajeva, zakazana je za 04. februar.\nSaga oko preuzimanja funkcije traje od sredine decembra prošle godine, kada je CiK potvrdio mandat Ljubiši Ćosiću, prvom direktno izabranom gradonačelniku Istočnog Sarajeva.\nS obzirom na to da je novi Zakon o Gradu Istočno Sarajevo, u kome je predviđen direktan izbor gradonačelnika, usvojen u februaru 2020., došlo je do različitih tumačenja.\nVuković je u decembru tvrdio da postoje pravni problemi za primopredaju dužnosti. Navodio je da ima zasnovan radni odnos do sredine marta mjeseca, te da se radi o propustu pri kreiranju i usvajanju novog Zakona o Gradu Istočno Sarajevo, koji nije predvidio ovakvu situaciju. Tvrdio je i to da pravno štiti instituciju Grada.\nS druge strane, Ćosić je poručivao da je sve više nego jasno ali da Vuković ne želi da zakaže primopredaju.\nInteresantno je da je na decembarskoj sjednici Skupština grada imenovala Komisiju za primopredaju dužnosti, ali da ta komisija nije zakazivala primopredaju. Potom se novoizabrani gradonačelnik obratio Ministarstvu lokalne uprave i samouprave. U odgovoru ministarstva navedeno je da se primopredaja treba organizovati osam dana od dana potvrde rezultata.\nUprkos tome, datum primopredaje nije utvrđivan ni do sredine januara. Na kraju su predstavnici ministarstva na sastanku sa Vukovićem i Ćosićem dogovorili da novi gradonačelnik dužnost preuzme u prvoj sedmici februara.\nTako će Ćosić dužnost preuzeti čak 45 dana nakon što je dobio sertifikat Centralne izborne komisije BiH.\nPrethodna SportIS: Pregled mjeseca januara 2021. godine\nSledeća Pretresi u Kasindolu i Sokocu